Amateur Radio interest of SV1CDY: Ιουλίου 2013\nJ48A RSGB IOTA CONTEST 2013\nΑγαπητοί συνάδελφοι ραδιοερασιτέχνες σας εύχομαι καλό Σαββατοκύριακο.\nΠριν από αρκετό καιρό, δυο-τρεις μέρες πριν το Ham Fest, είχαμε βγει για … μασαμπούκες με τον Θωμά τον SV2CLJ όπου μεταξύ άλλων μου εξέφρασε την επιθυμία του να συμμετάσχουμε στο φετινό IOTA CONTEST που διοργανώνει κάθε χρόνο με μεγάλη επιτυχία η RSGB, από την Αίγινα. ΟΚ κανένα πρόβλημα.\nΑφού συνεδριάσαμε, οι συνήθης ύποπτοι, SV2CLJ ο Θωμάς, SV1GSU ο Κώστας, SV1JGX ο Μάνος, SV1OAN ο Αντώνης κι εγώ, αρχίσαμε να προετοιμαζόμαστε κάνοντας τις απαραίτητες ενέργειες.\nΟ Αντώνης ο SV1OAN ανέλαβε την έκδοση του ειδικού διακριτικού J48A Αφού πέρασε η περίοδος κατά την οποία ασχολιόμουν αποκλειστικά με το AEGEAN VHF CONTEST, αρχίσαμε να επικοινωνούμε καθημερινά, σχεδιάζοντας τη συμμετοχή μας στον διαγωνισμό, όπου σήμερα είμαστε έτοιμοι και μάλιστα αυτή την ώρα που γράφω ο Θωμάς δοκιμάζει τον έναν από τους δυο σταθμούς, που στήσαμε στην αυλή του σπιτιού.\nΠιστεύω ότι όλα θα πάνε καλά και πως θα δώσουμε δυναμικό παρών στις μπάντες των βραχέων, αρκεί να μας βοηθήσει λιγάκι η διάδοση.\nΦυσικά θα περιμένουμε να σας ακούσουμε όλους στον αέρα.\nΑυτά τα ολίγα για την ώρα και πάνω απ’ όλα να περάσουμε καλά!!!\nΑναρτήθηκε από Orfanos George στις 10:52 π.μ.\nΕτικέτες Contest 2013, J48A, RSGB IOTA CONTEST\nΤα contest του Σ/Κ 20 & 21 Ιουλίου\nΑγαπητοί συνάδελφοι σας εύχομαι καλό Σαββατοκύριακο και Χρόνια Πολλά στους εορτάζοντες και στις εορτάζουσες!!!\nΤο διήμερο που ακολουθεί, υπάρχουν κάποιοι διαγωνισμοί που αξίζουν τις προσοχής μας, τόσο για χειριστήριο, όσο και για ραδιοτηλέτυπο.\nNAQCC Straight Key/Bug Sprint: 0030Z-0230Z, Jul 18\nExchange: RST + (state/province/country) + (NAQCC No./power)\nQSO Points: 1 point per QSO with non-member\n2 points per QSO with member\nKey Type Mult: 2x if straight key, 1.5x if bug, 1x if other\nScore Calculation: Total score = total QSO points x total mults x key\nSubmit logs by: 2359Z July 21, 2013\nUpload log at: http://naqcc.info/sprintlog.html\nMail logs to: John Shannon, K3WWP\n478 E. High St.\nFind rules at: http://naqcc.info/sprint201307.html\nRSGB 80m Club Championship, Data: 1900Z-2030Z, Jul 18\nMode: RTTY, PSK\nSubmit logs by: 2359Z July 25, 2013\nUpload log at: http://www.vhfcc.org/cgi-bin/hfenter.pl\nFind rules at: http://www.rsgbcc.org/hf/rules/2013/r80mcc.shtml\nRussian Radio Team Championship: 0700Z-1459Z, Jul 20\nBands: 40, 20, 15, 10m\nClasses: Single Op (CW/SSB/Mixed) (Low/High)\nExchange: RRTC: RS(T) + 3-character code\nNon-RRTC: RS(T) + ITU Zone No.\nQSO Points: 1 point per QSO with same zone or with RRTC stations\n3 points per QSO with different zone on same continent\n5 points per QSO with different zone on different continent\nMultipliers: Each ITU zone once per band\nEach RRTC 3-character code once per band\nSubmit logs by: 1900Z July 20, 2013\nE-mail logs to: ochr[at]srr[dot]ru\nUpload log at: http://ochr.srr.ru/\nFind rules at:\nDMC RTTY Contest: 1200Z, Jul 20 to 1200Z, Jul 21\nSingle Op 12-Hr (QRP/Low/High)\nMultipliers: Each DXCC country and each JA, W, VE, VK call areas once\nScore Calculation: Total score = total QSO points x continents x\ntotal DXCC/call area mults\nSubmit logs by: August 21, 2013\nE-mail logs to: dmcrtty[at]digital-modes-club[dot]org\nMail logs to: DMC Contest Commitee\nFind rules at: http://digital-modes-club.org/index.php/en/contests-en\nFeld Hell Sprint: 1600Z-1800Z, Jul 20\nSubmit logs by: July 27, 2013\nE-mail logs to: kj8o[at]wowway[dot]com\nNorth American QSO Party, RTTY: 1800Z, Jul 20 to 0559Z, Jul 21\nClasses: Single Op (QRP/Low)\nMax operating hours: Single Op: 10 hours\nMulti-Two: 12 hours\nExchange: NA: Name + (state/province/country)\nQSO Points: NA station: 1 point per QSO\nnon-NA station: 1 point per QSO with an NA station\nMultipliers: Each US state (including KH6/KL7) once per band\nEach VE province/territory once per band\nEach North American country (except W/VE) once per band\nUpload log at: http://www.ncjweb.com/naqplogsubmit.php\nMail logs to: Mark Aaker, K6UFO\n300 Berry St., Unit 1009\nSan Francisco, CA 94158-1668\nFind rules at: http://www.ncjweb.com/naqprules.php\nCQ Worldwide VHF Contest: 1800Z, Jul 20 to 2100Z, Jul 21\nBands: 6, 2m\nSingle Op All Band QRP\nHilltopper: Single Op QRP Portable (6hrs)\nExchange: 4-character grid square\nQSO Points: 1 point per 6m QSO\n2 points per 2m QSO\nMultipliers: Each grid square once per band\nSubmit logs by: August 4, 2013\nE-mail logs to: cqvhf[at]cqww-vhf[dot]com\nFind rules at: http://www.cqww-vhf.com/2013CQVHFRULES.pdf\nRSGB Low Power Contest: 0900Z-1200Z and 1300Z-1600Z, Jul 21\nClasses: Single Op (Fixed/Portable) 10W\nSingle Op (Fixed/Portable) 3W\nMulti-Op (Fixed/Portable) 10W\nMulti-Op (Fixed/Portable) 3W\nExchange: RST + Serial No. + Power\nQSO Points: 15 points per QSO with QRP portable/mobile station\n10 points per QSO with QRP fixed station\n5 points per QSO with non-QRP station\nSubmit logs by: 2359Z July 29, 2013\nMail logs to: RSGB G3UFY\nFind rules at: http://www.rsgbcc.org/hf/rules/2013/rqrp.shtml\nΑναρτήθηκε από Orfanos George στις 1:36 π.μ.\nΕτικέτες Contest 2013\nΑγαπητοί συνάδελφοι σας εύχομαι καλή εβδομάδα.\nΧτες το βράδυ έλαβα από τον συνάδελφο SV1EDZ τον Δημήτρη το παρακάτω email και πιστεύω ότι αξίζει να το κοινοποιήσω.\nΡΑΔΙΟΕΡΑΣΙΤΕΧΝΙΚΟ ΔΙΚΤΥΟ ΑΣΦΑΛΕΙΑΣ\nΔΡΑΣΗΣ ΤΟΥ ΣΩΜΑΤΟΣ ΕΛΛΗΝΩΝ\nΗ "ΕΛΠΙΔΑ" - η Πανελλήνια Μεγάλη Δράση Ανιχνευτών, διοργανώνεται από τον\nΚλάδο Ανιχνευτών της Γενικής Εφορείας του Σώματος Ελλήνων Προσκόπων,\nπραγματοποιείται σχεδόν κάθε τέσσερα χρόνια και απευθύνεται σε Ανιχνευτές, νέους\nκαι νέες ηλικίας από 15 έως 18 ετών. Έχοντας συμπληρώσει ήδη δέκα χρόνια ζωής,\nαποτελεί την κορυφαία συνάθροιση Ανιχνευτών και Βαθμοφόρων Κοινοτήτων.\nΤο καλοκαίρι του 2013, ο Κλάδος Ανιχνευτών πραγματοποιεί την 4η Πανελλήνια\nΜεγάλη Δράση Ανιχνευτών και προσκαλεί Ανιχνευτές, Βαθμοφόρους, καθώς Μέλη\nΠροσκοπικού Δικτύου απ' όλη την Ελλάδα να συναντηθούν στο Βελβεντό Κοζάνης και\nνα ζήσουν μια δράση γεμάτη περιπέτεια, έρευνα, προσφορά και ψυχαγωγία. Η ΕΛΠΙΔΑ\n2013 διεξάγεται από τις 3 έως τις 13 Αυγούστου 2013 στην ευρύτερη περιοχής της\nΗ 4η Πανελλήνια Μεγάλη Δράση Ανιχνευτών προσδοκά να εισάγει δύο καινοτομίες.\nΠρώτον, η ανίχνευση φύσης πραγματοποιείται ταυτόχρονα σε τέσσερις διαφορετικές\nτοποθεσίες (μονοπάτια) της περιοχής που βρίσκεται ανάμεσα στην Πίνδο, τον Όλυμπο\nκαι το Βελβεντό Κοζάνης. Οι Κοινότητες που απαρτίζουν μια Συσκηνία ακολουθούν το\nμονοπάτι της Συσκηνίας. Με την ολοκλήρωση της ανίχνευσης φύσης, όλες οι\nΚοινότητες και όλες οι Συσκηνίες συγκεντρώνονται στο Βελβεντό Κοζάνης για να\nπραγματοποιήσουν τη σταθερή κατασκήνωση.\nΔεύτερον, ο Κλάδος Ανιχνευτών για πρώτη φορά προσκαλεί αδελφούς Προσκόπους\nόλων των εθνικών Προσκοπικών Οργανώσεων της Ευρώπης να λάβουν μέρος στην\nΕλπίδα 2013, προσδίδοντας σ' αυτήν το χαρακτήρα της διεθνής δράσης.\nΣύνθημα της 4η Πανελλήνιας Μεγάλης Δράσης Ανιχνευτών είναι "χαμόγελα\nελπίδας", γιατί ο Προσκοπισμός ως κίνηση νέων εκπροσωπεί ότι ένα και μόνο\nχαμόγελο από τους νέους και εφήβους τούτου του τόπου αρκεί για να δώσει ελπίδα -τη\nδύσκολη αυτή στιγμή- στην Πατρίδα μας.\nΣτην κορυφαία αυτή εκδήλωση, βασικό ρόλο θα παίξουν και οι Έλληνες\nραδιοερασιτέχνες με την συμμετοχή τους στον τομέα των Ραδιοεπικοινωνιών.\nΑμέσως μετά το πρόσκληση που στάλθηκε από το Σ.Ε.Π στους Συλλόγους της Βόρειας\nΕλλάδας αλλά και σε φορείς που έχουν δείξει την ευαισθησία τους σε τέτοια θέματα,\nυπήρξε άμεση κινητοποίηση.\nΜε επικεφαλής τον SV1EDZ Βελισσάρη Δημήτρη στο σχεδιασμό και υλοποίηση του\nδικτύου επικοινωνιών της δράσης, έγιναν οι απαραίτητες ανταλλαγές επιστολών-\nαπόψεων με τους αρμόδιους φορείς των Ραδιοερασιτεχνικών Συλλόγων και βρέθηκαν οι\nβέλτιστες λύσεις για την κάλυψη της δράσης.\nΑυτό που αξίζει να σημειωθεί είναι πως πρόκειται για πρωτόγνωρη συνεργασία 6\nΡαδιοερασιτεχνικών Συλλόγων και άλλων φορέων δίχως «ταυτότητες» και «σύμβολα»\nπου μέσα από τη δημιουργία ενός έκτακτου κοινού δικτύου ραδιοεπικοινωνιών, θα\nεξασφαλίσουν την ασφάλεια στους περίπου 800-900 νεαρούς Ανιχνευτές και τους 200\nπερίπου συντελεστές της οργάνωσης.\nΟι εργασίες προετοιμασίας του εξοπλισμού είναι τέτοιες που απαιτούν ατελείωτες ώρες του ελεύθερου χρόνου μας, κάτι που διαθέτουμε με χαρά καθώς αφορά τους νεαρούς μας φίλους.\nΈνα μεγάλο ευχαριστώ σε όλους τους Φορείς που είτε θα εργαστούν επί του δικτύου,\nείτε θα διαθέσουν εξοπλισμό για τις ανάγκες της δράσης (Βλέπε τον Όμιλο\nΡαδιοερασιτεχνών Κύπρου που θα διαθέσει ορισμένους ασυρμάτους οχήματος).\nΠαρακάτω ακολουθεί πίνακας με τους εμπλεκόμενους φορείς και το έργο που έχουν\nαναλάβει ο καθένας:\nΈνωση Ραδιοερασιτεχνών Ιωαννίνων.\nΕγκατάσταση & απεγκατάσταση λινκ στη κορυφή του Σμόλικα (Ήπειρος)\nΕγκατάσταση & απεγκατάσταση λινκ στη κορυφή του Βόιου (Καστοριά)\nΔιάθεση του RU επαναλήπτη όρους Βίγλας προς χρήση.\nΔιάθεση χώρου εγκατάστασης εξοπλισμού στο όρος Βίγλα.\nΔιάθεση εξοπλισμού ασυρμάτων.\nΔιάθεση χειριστών ασυρμάτου για το κέντρο επικοινωνιών.\nΜεταφορά, εγκατάσταση & απεγκατάσταση του επαναλήπτη του RU Κοζάνης στη κορυφή των\nΔιάθεση χειριστών κέντρου επικοινωνιών.\nΔιάθεση χειριστών κέντρου επικοινωνιών με ιατρικές γνώσεις.\nΌμιλος Ραδιοερασιτεχνών Κύπρου\nΔιάθεση 2 πομποδεκτών οχήματος VHF/UHF συχνοτήτων\nΚεντρο Προστασίας Δασων & Φυσικού Περιβάλλοντος\nΔιάθεση εξοπλισμού αναμεταδοτών & ασυρμάτων οχήματος-φορητών\nΒελισσάρης Δημήτρης (SV1EDZ)\nΕγκατάσταση & απεγκατάσταση του λινκ Ολύμπου.\nΕγκατάσταση & απεγκατάσταση του λινκ διαδρομής Πιέριων.\nΕγκατάσταση & απεγκατάσταση του VHF επαναλήπτη Κεντρικής κατασκήνωσης Κοζάνης.\nΕγκατάσταση, λειτουργία & απεγκατάσταση του κέντρου επικοινωνιών κεντρικής\nΔιαχείριση ασυρμάτων συσκευών δράσης.\nΤέλος σας παραθέτουμε την λίστα του εξοπλισμού που θα χρησιμοποιηθεί, για να έχετε μια εικόνα του δικτύου και του αριθμού των χρηστών της δράσης:\n1. 60+ φορητοί πομποδέκτες (Ασφάλεια Ορεινών Διαδρομών)\n2. 1 UHF Επαναλήπτης (Κοζάνη)\n3. 2 VHF Επαναλήπτες (Κεντρική κατασκήνωση)\n4. 4 VHF/UHF Αναμεταδότες με 4 ηλιακούς συλλέκτες (Υψόμετρο +2000-2600μ. )\n5. 3 VHF Πομποδέκτες επί οχημάτων (Μεταφοράς Περιστατικών Υγείας)\n6. 3 VHF/UHF πομποδέκτες (Κέντρο επικοινωνιών Βελβεντού Κοζάνης)\n7. 6 VHF/UHF κεραίες βάσεως κάθετης πόλωσης\nΠερισσότερες πληροφορίες στην ιστοσελίδα http://elpida2013.sep.org.gr/el\n(Σε περίπτωση που κάποιος συνάδελφος ή φορέας επιθυμεί να βοηθήσει, μπορεί να\nκαλέσει τον Υπεύθυνο Συντονισμού SV1EDZ στα τηλέφωνα 6951-799003 & 6943-\nΕύχομαι καλή επιτυχία. 73\nΑναρτήθηκε από Orfanos George στις 7:00 μ.μ.\nΤα contest του Σ/Κ 13 - 14 Ιουλίου\nΑγαπητοί φίλοι contester σας εύχομαι καλό Σαββατοκύριακο. Βρισκόμαστε στα μέσα του καλοκαιριού και το θερμόμετρο αυτό το Σαββατοκύριακο θα ανέβει στα ύψη με το IARU HF World Championship να μας κλείνει για τα καλά μέσα στο shack!\nΓια όσους δεν αρέσκονται στο HF World Championship της IARU πάρχουν ακόμα αρκετοί διαγωνισμοί για όλα τα γούστα.\nΚαλά να περάσετε ό,τι κι αν κάνετε, ό,τι κι αν επιλέξετε.\nTHIS WEEK'S CONTESTS:\nCWops Mini-CWT Test: 1300Z-1400Z, Jul 10 and 1900Z-2000Z, Jul 10 and 0300Z-0400Z, Jul 11\nExchange: Member: Name + Member No.\nnon-Member: Name + (state/province/country)\nMultipliers: Each call once\nSubmit logs by: 0400Z July 13, 2013\nPost log summary at: http://www.3830scores.com\nFind rules at: http://www.cwops.org/onair.html\nNAQCC-EU Monthly Sprint: 1800Z-2000Z, Jul 10\nClasses: Single Op Simple Wire Antenna\nSingle Op Gain Antenna\nExchange: RST + country + (NAQCC No./power)\nMultipliers: Each country in Europe\nFirst country in each continent worked other than Europe\nSubmit logs by: 2000Z July 13, 2013\nUpload log at: http://naqcc-eu.org/eu-sprints/submit-your-log\nFind rules at: http://naqcc-eu.org/sprints/rules/current.pdf\nRSGB 80m Club Championship, SSB: 1900Z-2030Z, Jul 10\nSubmit logs by: 2359Z July 17, 2013\nNCCC RTTY Sprint: 0130Z-0200Z, Jul 12\nBands: (see rules)\nSubmit logs by: July 14, 2013\nPost log summary at: http://www.3830scores.com/\nFind rules at: http://www.ncccsprint.com/rules.html\nNCCC Sprint: 0230Z-0300Z, Jul 12\nMode: (see rules)\nFISTS Summer Sprint: 0000Z-0400Z, Jul 13\nSubmit logs by: August 12, 2013\nMail logs to: FISTS Sprint Log\nc/o Ed Wlodarski N2ED\n3 Shore Rd.\nAndover, NJ 07821-2240\nFind rules at: http://www.fists.org/operating.html\nIARU HF World Championship: 1200Z, Jul 13 to 1200Z, Jul 14\nClasses: Single Op CW (QRP/Low/High)\nSingle Op Phone (QRP/Low/High)\nSingle Op Mixed (QRP/Low/High)\nIARU Member Society HQ\nExchange: IARU HQ: RS(T) + IARU Society\nNon-HQ: RS(T) + ITU Zone No.\nQSO Points: 1 point per QSO with same zone or with HQ stations\nEach IARU HQ and each IARU official once per band\nSubmit logs by: 1200Z August 13, 2013\nE-mail logs to: IARUHF[at]iaru[dot]org\nMail logs to: IARU HF Championship\nFind rules at: http://www.arrl.org/iaru-hf-championship\nSKCC Weekend Sprintathon: 1200Z, Jul 13 to 2400Z, Jul 14\nScore Calculation: Total score = (total QSO points x total mults) +\nSubmit logs by: July 21, 2013\nCQC Great Colorado Gold Rush: 2000Z-2159Z, Jul 14\nBands: 20m Only\nClasses: W: Wire antennas\nV: Vertical antenna\nB: Beam antenna\nP: Portable operation, any antenna\nExchange: RST + (state/province/country) + class + (member no./power\nWork stations: Once per 30 minutes (max of 3 times)\nQSO Points: 3 points per 1st QSO with a station\n2 points per 2nd QSO with a station\n1 point per 3rd QSO with a station\n100 points for 1st QSO with W0CQC\nMultipliers: Each state, province, country once\nEach club member once\nScore Calculation: Total score = total QSO points x total\nstate/province/country mults x member mults\nSubmit logs by: August 13, 2013\nE-mail logs to: vkumagai[at]q[dot]com\nFind rules at: http://www.cqc.org/contests/gold2013.htm\nΑναρτήθηκε από Orfanos George στις 12:33 π.μ.\nΕτικέτες Contest 2013, IARU\nSX8AEG ήμουν κι εγώ εκεί …\nΗ συμμετοχή σε οποιοδήποτε contest από μόνη της αποτελεί πάντα μια πρόκληση. Μια πρόκληση για να δεις μέχρι που μπορείς να φτάσεις και που βρίσκονται τα όριά σου, αλλά και τα όρια των υπόλοιπων συμμετεχόντων, ιδιαίτερα στην περίπτωση όπου συνυπάρχεις σε μια ομάδα, όπως αυτή του SX8AEG.\nΠριν από αρκετές εβδομάδες βρέθηκα, για ακόμα μια φορά, στο σπίτι του Αντώνη του SV8MQP στην Βαγία στην Αίγινα όπου μου πρότεινε να συμμετάσχω στη ομάδα που ετοίμαζε για το φετινό AEGEAN VHF CONTEST. Η καταφατική απάντηση μου τον γέμισε από ικανοποίηση, αφού μάλλον είχε υπολογίσει στην συμμετοχή μου.\nΩστόσο όμως, το φορτίο που αισθανόμουν πως θα πέσει στους ώμους μου, μου φάνηκε πολύ βαρύ και ήθελα να το μοιραστώ με κάποιον από τους φίλους μου. Επιπλέον, σκέφτηκα ότι αφού θα κάναμε κάτι σαν αυτό, το AEGEAN VHF CONTEST, λογικά θα έπρεπε να το κάνουμε σωστά. Οπότε, εκτός έμπειρους χειριστές, θα έπρεπε σαν ομάδα και μάλιστα πολυμελή, να βγαίναμε τουλάχιστον και στα 70 εκατοστά, κάτι που δεν ήταν στο αρχικό πλάνο του Αντώνη. Έτσι λοιπόν έλαβα την πρωτοβουλία και κάλεσα τον Μανώλη τον SV1JGX γνωστό για την αγάπη του στους διαγωνισμούς και ακούραστο στρατιώτη, hi-hi!\nΣε αυτό το σημείο θα ήθελα να σας ενημερώσω ότι ο Αντώνης από την αρχή μου είχε εξηγήσει ότι η συμμετοχή μας στο φετινό AEGEAN VHF CONTEST θα είχε εκπαιδευτικό χαρακτήρα. Δηλαδή ο απώτερος σκοπός μας θα ήταν να μυήσουμε τους νεότερους στο hobby δίνοντάς τους την ευκαιρία να δουν από κοντά πως βγαίνει ένας διαγωνισμός αλλά και να λάβουν μέρος σε έναν από αυτούς, όπως είναι και το AEGEAN VHF CONTEST.\nΌπως είναι λογικό δεν διαφώνησα με αυτή την πρωτοβουλία, τουναντίον ενθάρρυνα τον Αντώνη.\nΟ καπετάν - Αντώνης, SV8MQP στο λιμανάκι της Βαγίας\nΟ Αντώνης είχε επιλέξει ως τόπο δράσης το νησί Νησίδα. Η Νησίδα είναι ένα μικρό νησάκι, βρίσκεται ΒΒΑ της Αίγινας και δεν κατοικείται. Πάνω στην Νησίδα υπάρχει ένα μικρό ξωκλήσι, η Ζωοδόχος Πηγή και ακριβώς δίπλα ένα πολύ μικρό δωμάτιο που θα μας φιλοξενούσε όσες μέρες θα μέναμε εκεί.\nΗ μετακίνησή μας από και προς τη Νησίδα, θα γινόταν με πλωτά μέσα.\nΌσοι έχετε σχετική εμπειρία, καταλαβαίνετε τι Γολγοθάς μας περίμενε!\nΔεν σας κρύβω ότι η μόνη ένσταση μου σε όλο το εγχείρημα, αφορούσε την επιλογή του σημείου. Παρά τις όποιες προσπάθειές μου να μεταπείσω τον Αντώνη για την επιλογή ενός άλλου, πιο ιδανικού για τον συγκεκριμένο διαγωνισμό, τελικά συμφώνησα αφού όπως έγραψα και πιο πάνω, ο σκοπός μας θα ήταν να μυήσουμε τους νεότερους στο hobby και θα είχε καθαρά εκπαιδευτικό χαρακτήρα.\nΤο είχα πάρει απόφαση ότι μπορεί να μην διεκδικήσουμε τίποτα και φέτος, τουλάχιστον όμως θα ‘’χτυπήσουμε’’ και καμιά … σαρδέλα, έτσι για το μεζέ βρε αδερφέ! Που λέει ο λόγος. Τώρα αν τελικά εξελίχτηκε σε κολιό, τι να σου πω … αυτό είναι ένα άλλο θέμα!\nSV8GGL - SV1DLO - SV1DCL\nΜερικές ημέρες πριν την διεξαγωγή του διαγωνισμού, ο Αντώνης, ο Διονύσης ο SV8KMY και εγώ είχαμε επισκεφτεί την Νησίδα και τον χώρο όπου θα δραστηριοποιούμασταν, για να αποφασίσουμε που θα τοποθετηθούν οι κεραίες αλλά και για μια μικρή προετοιμασία του χώρου.\nΩστόσο κάποια από τις προηγούμενες μέρες είχαμε πάει (για ακόμα μια φορά) στο σπίτι του Αντώνη, αυτή τη φορά για να δοκιμάσουμε την κεραία των έξι μέτρων και να φύγει ακόμα ένα βάρος από το κεφάλι του Αντώνη.\nSV8MQP - SY8AJI\nΟ Αντώνης για την περίπτωση του AEGEAN VHF CONTEST, κατασκεύασε μια 5 Element για τα 6 μέτρα, είχε και μια 7-άρα για τα δυο μέτρα, οπότε μας έλειπε μόνο μια για τα 70 εκατοστά. Αυτή θα την έφερνε ο Μάνος. Δυστυχώς όμως ο ταξιτζής που τον πήγε στο λιμάνι του Πειραιά, είχε διαφορετική άποψη (#u@$%^!f$*%@) αφού δεν ήθελε επ’ ουδενί να την βάλει μέσα στο ταξί κι έτσι αρκεστήκαμε σε μια Χ-200 που μας είχε παραχωρήσει ο Νεκτάριος ο SV8UM.\nΑπό ‘’μηχανάκια’’ είχαμε δύο ICOM IC-7400, του Αντώνη και το δικό μου και ένα YAESU FT-897D του Τάσου του SV8MQB. Ο Τάσος μας είχε παραχωρήσει και την γεννήτρια ενώ η γυναίκα του η Νεκταρία η SV8MQA το Σάββατο το απόγευμα μας έστειλε με τον Τάσο ένα υπέροχο γλύκισμα. Νομίζω ότι ήταν γιαουρτιόπιτα. Δεν έμεινε κομμάτι!!!\nΟι ραδιοερασιτέχνες που θα αποτελούσαν την ομάδα SX8AEG είναι οι:\nΠαρασκευή 5 Ιουλίου ημέρα πρώτη\n5 ELEMENT YAGI ANTENNA ON 6 METERS BAND.\nΤην Παρασκευή νωρίς το μεσημέρι ο Μάνος ήταν στο λιμάνι της Αίγινας. Ήταν αυτονόητο πως κάποιος, αν όχι κάποιοι, έπρεπε να πάει από νωρίς για να βοηθήσει τον Αντώνη στο κουβάλημα. Ο κλήρος έπεσε στον Μάνο. Άντε πάλι, σου’ φεξε Μανωλάκη!\nΑφού τελείωσα την δουλειά μου πήγα κι εγώ, αρκετά όμως αργοπορημένος, αφού τις περισσότερες φορές όλο και κάτι ανάποδο τυχαίνει την τελευταία στιγμή και μας βγάζει εκτός χρόνου! Murphy's law …\nΈτσι λοιπόν, αισίως έφτασα στο λιμανάκι της Βαγίας ενώ είχε αρχίσει να σουρουπώνει, φανερά κουρασμένος και μην γνωρίζοντας τι μας περίμενε! Εκεί βρήκα τον Αντώνη μαζί με τον Γιάννη τον SV8KMZ και τον Σπύρο τον SY8AJI. Με την βοήθεια των φίλων φορτώσαμε τη βάρκα του Αντώνη και\n… έγια μόλα έγια λέσα\nαχ βρε θάλασσα μπαμπέσα …\n7 ELEMENT YAGI ANTENNA ON 2 METERS\nΑφού πήγαμε μαζί με τον Αντώνη στην Νησίδα, τότε κατάλαβα ότι ο Μάνος και ο Αντώνης όλη τη μέρα έκαναν δρομολόγια με την βάρκα, μεταφέροντας πράγματα από το σπίτι του Αντώνη, προς τη Νησίδα.\nΑυτό που αντίκρισα φτάνοντας στη Νησίδα, ήταν κούτες γεμάτες ασφυχτικά μέχρι τα ‘’αφτιά’’ με διάφορα αντικείμενα τα οποία όμως έπρεπε να τοποθετηθούν στα κατάλληλη σημεία και μάλιστα το συντομότερο αφού σε λίγα λεπτά δεν θα βλέπαμε ούτε τη μύτη μας. Μας περίμενε δουλειά, πολύ δουλειά!\nΑνάψαμε τους φακούς, ηλεκτροδοτήσαμε τη Νησίδα με λάμπες, από μια μεγάλη μπαταρία και ξεκινήσαμε να συναρμολογούμε κεραίες. Αρχίσαμε πρώτα με την κεραία των έξι μέτρων, την ‘’Αμερικάνα’’ (το όνομα προέκυψε εκ των υστέρων. Διαβάστε πιο κάτω και θα καταλάβετε το γιατί). Αμέσως μετά στήσαμε την Χ-200 και τέλος την 7-άρα για τα δυο μέτρα. Αν δεν με απατά η μνήμη μου, το ρολόι έδειχνε έντεκα και είκοσι, ήμασταν αρκετά κουρασμένοι, ολίγον πεινασμένοι αλλά έτοιμοι για … test drive!\nSV1CDY ON SX8AEG\nΞεπακετάρισα τα 897 και το ένα 7400 και άρχισαν οι δοκιμές με την ‘’Αμερικάνα’’ σε πρώτο πλάνο, την Χ-200 να παίζει με το 897 και να έχουμε επικοινωνία με τους συναδέλφους από την Αίγινα αλλά όμως μας περίμενε μια … δυσάρεστη έκπληξη με την 7-άρα. Η κεραία ήταν αλλού για αλλού και τα στάσιμα ΑΠΑΓΟΡΕΥΤΙΚΑ! Η ώρα ήταν ήδη μία παρά είκοσι και το πρόβλημα εξακολουθούσε να υπάρχει, παρά τους ελέγχους που είχαμε κάνει. Θα πρέπει να την ανεβοκατεβάσαμε περισσότερες από δέκα φορές!\nΔιακοπή για … λουκουμάκια. Εεεεεε αγαπητέ μου συνάδελφε, νηστικό αρκούδι δεν στήνει κεραίες! Φάγαμε μερικά (μπόλικα) λουκουμάκια, ίσως τα πιο νόστιμα που έχω φάει …\nΤελικά αφού αλλάξαμε αρκετές γραμμές μεταφοράς, καταλήξαμε σε κάποια, όχι την καλύτερη από πλευράς απωλειών, αλλά τουλάχιστον η 7-άρα βύθιζε πλέον στους 144.190 KHz με ανεκτά για τον πομποδέκτη επιστρεφόμενα. Μαζέψαμε τους πομποδέκτες και το ρολόι αισίως έδειχνε τρεις παρά, τα ξημερώματα!!! Επιτέλους ήρθε η ώρα για νυχτερινή κατάκλιση. Άνοιξα το ράντζο μου και αφού το έστρωσα βιαστικά, οριζοντιώθηκα σε χρόνο d/t και … χρρρ, χρρρ … καληνύχτα.\nΣάββατο 6 Ιουλίου, ημέρα δεύτερη\n- Κάντε λίγη ησυχία ρεεεεεεε!!! Αμάν πια, ούτε να κοιμηθεί δεν μπορεί κανείς εδώ πέρα!\n- Ξύπνα ρε CDY, το contest άρχισε κι εσύ κοιμάσαι;\n- WTF … ?\nSV1JGX ON SX8AEG\nΗ ώρα ήταν οχτώ το πρωί και έπρεπε να ξεκινήσει να λειτουργεί και ο σταθμός των δυο μέτρων.\nΠράγματι, λίγο μετά τις οχτώ και μισή ήμασταν στον αέρα και στα δύο μέτρα και μάλιστα δυναμικά.\nΣτα έξι μέτρα η διάδοση δεν ήταν καθόλου καλή, όπως και στα δύο μέτρα. Τουλάχιστον όμως στα δύο ακούγονταν Ελληνικοί σταθμοί, αρκετά καλά.\nΟ Αντώνης έφυγε από τη Νησίδα για ένα δρομολόγιο. Θα μας έφερνε χειριστές και επισκέπτες.\nΠράγματι μετά από λίγα λεπτά κατέφθασαν οι, SV1GGL, ο Γιώργος, ο SV1DCL, ο Νικήτας και ο SV1DLO ο Γιώργος. Οι δυο τελευταίοι είχαν έρθει αποφασισμένοι να μας κάνουν παρέα και τη νύχτα, εφοδιασμένοι με χιούμορ, ενώ στις αποσκευές τους είχαν συμπεριλάβει και την περιβόητη και ξακουστή … φάβα, που παράγουν από κοινού! Ο ένας εξ αυτών δραστηριοποιείται στον πρωτογενή τομέα (παραγωγή) και ο έτερος στον δευτερογενή (επεξεργασία και τυποποίηση). Μιλάμε τώρα για μεγάλες μπίζνες, με το hi-hi. Η φάβα τους πάντως ήταν ίσως η πιο νόστιμη που έχω φάει ποτέ, δικαιολογώντας τις φήμες που κυκλοφορούσαν στους ‘’κύκλους’’ και όλα όσα είχα ακούσει όλο αυτό το διάστημα! Μπράβο σας!!!\nΟ SV8GGL με keyer της KATSUMI αγορασμένο το 1967!\nΓια τον SV1GGL τον Γιώργο, όσοι ασχολείστε με το MixW σίγουρα τον έχετε ακουστά, αφού έχει μια πολύ σοβαρή εργασία στο ενεργητικό του. Έχει μεταφράσει το ‘’Βοήθημα’’ του MixW στα Ελληνικά. Πολύτιμο βοήθημα για όσους δεν τα καταφέρνουν καλά με την Αγγλική.\nΩστόσο από πλευράς QSO η μέρα δεν κυλούσε καθόλου καλά για τα έξι μέτρα, ενώ στα δυο πηγαίναμε κάπως καλά.\nΤο μεσημέρι κατέφθασαν κι άλλοι συνάδελφοι, Oι SV8MKZ ο Γιάννης, ο SY8AJI ο Σπύρος, ο SV8MKY ο Διονύσης και ο SV8PMM ο Παναγιώτης. Πιο μετά, κατά το απόγευμα, ήρθε και ο Τάσος ο SV8MQB φέρνοντάς μας και εκείνη την υπέροχη γιαουρτόπιτα που είχε στείλει η σύζυγος του Νεκταρία η SV8MQA.\nΟι επαφές συνεχίζονταν με αργούς ρυθμούς, λόγω χαλαρής διάδοσης στα έξι και στα δυο μέτρα. Ο απολογισμός ήταν σε πολύ χαμηλά επίπεδα. Κάπου 34 QSO στα έξι μέτρα και πενήντα κάτι στα δυο μέτρα. Εντάξει, στα δυο ούτως ή άλλως δεν περιμέναμε να κάνουμε τίποτα περισσότερο, με την κεραία περί τα είκοσι μέτρα πάνω από την θάλασσα! Στα έξι όμως, αν άνοιγε το ES θα κάναμε δουλειά. Θα μας έκανε το χατίρι όμως;\nΛίγο μας ένοιαζε αυτό, αφού διαπιστώσαμε ότι κάποιοι από τους συναδέλφους της ομάδας έδειξαν ενδιαφέρον και μάλιστα συμμετείχαν με μεγάλη ευχαρίστηση στον διαγωνισμό! Ίσως τελικά ο σκοπός να επετεύχθη. Λες; Θα δείξει στο μέλλον.\nΣάββατο μεσημέρι και όλα πάνε καλά.\nΑφού νύχτωσε κάναμε ένα μεγάλο τσιμπούσι με πολλά καλούδια, όπως το παστίτσιο που έφερε ο Αντώνης, τη φάβα του οίκου DLO-DCL, κοτόπουλα ψητά, ψάρια ψητά (κολιούς είπαμε, όχι σαρδέλα), γκερεμέζι (ποιος ήρθε;) από τον Γιάννη τον και πάνω απ’ όλα με πολύ καλή παρέα, με αστεία, με πειράγματα και με διάθεση που σπάνια συναντάς στις μέρες μας. Ήταν μια πολύ όμορφη βραδιά, που δεν θέλαμε να τελειώσει ποτέ!!!\nΗ χρόνος όμως είχε περάσει και ήταν ώρα για νυχτερινή κατάκλιση. Παρ’ όλο που κοιμόμουν δίπλα στο BBQ και ήταν ακόμα ζεστά μέσα στο δωματιάκι, ίδρωνα δεν ίδρωνα … χρρρ, χρρρ … καληνύχτα παιδάκια.\nΜπορώ να το καταβέσω και αυτό;\nΚυριακή 7 Ιουλίου, ημέρα τρίτη και τελευταία\nΟ Αντώνης ξεκίνησε την ημέρα του με δρομολόγια. Έτσι μας έφερε στη Νησίδα τους SY8AJJ τον Διονύση και τον SV8UM τον Νεκτάριο και επέστρεψαν οι SV8PMM και SV8GGL. Ορεξάτους και φορτσάτους. Είχαμε μαζευτεί κάπου έντεκα άτομα!\nΗ μπάντα των έξι μέτρων είχε τελείως διαφορετική συμπεριφορά απ’ ότι το Σάββατο και άφηνε πολλές υποσχέσεις για την συνέχεια. Στα δυο μέτρα, λίγα πράγματα, αφού με τους περισσότερους είχαμε κάνει QSO από την προηγούμενη μέρα, ενώ το ενδιαφέρον των περισσότερων ραδιοερασιτεχνών είχε πλέον στραφεί στα έξι μέτρα αφού όσο πέρναγε η ώρα γίνονταν όλο και πιο μεγάλο πανηγύρι, με τις επαφές να πέφτουν … βροχή!!! Σου μιλάω για μεγάλο pile-up.\nSVIDCL - SV8UM - SV1DLO\nΟι χειριστές εναλλάσσονταν στον πομποδέκτη των έξι μέτρων, δοκιμάζοντας αρκετή από τη λεγόμενη μαγεία της μπάντας των έξι μέτρων.\nΤο μεσημέρι διακόψαμε για το καθιερωμένο τσιμπούσι, μετά πειραγμάτων, αστείων και άλλων ωραίων στιγμών …\nΑφού χωνέψαμε, λιγάκι, ε, μια βουτιά έπρεπε να την κάνουμε. Τι στην ευχή, τόσα μίλια γράψαμε στο κοντέρ, να μην βουτήξουμε στα καθαρά νερά που βρίσκονταν κάτω από τα πόδια μας; Νισάφι!\nΣιγά σιγά άρχισαν να αποχωρούν όλοι από τη Νησίδα και μείναμε όσοι ήμασταν και στην αρχή. Οι τρείς μας. ΟΚ κανένα πρόβλημα. Το μάζεμα σίγουρα θα ήταν πιο εύκολο από το στήσιμο. Ακόμα και το κουβάλημα θα ήταν πιο εύκολο. Τι στην ευχή, κατηφόρα είναι.\nΚυριακή μεσημέρι και αποχωρεί μεγάλο μέρος της ομάδας\nΤα QSO στα έξι μέτρα έδιναν και έπαιρναν και το 7400 μαζί με την περιβόητη ‘’Αμερικάνα’’ πέταγαν σπίθες στην κυριολεξία και το έκαναν το θαύμα τους αφού στις οχτώ και είκοσι κάτι μας κάλεσε ο W1UF από την Μασαχουσέτη. Μείναμε άφωνοι και οι τρείς! Ο Αντώνης την βάφτισε επί τόπου ‘’Αμερικάνα’’ και δικαιολογημένα.\nΟ W1UF μας σπόταρε στο cluster αν και του διέφυγε το τελευταίο γράμμα!\nΟ απολογισμός ήταν υπέρ του δέοντος θετικός, κυρίως στα έξι μέτρα, αφού τελικά γράψαμε στα ημερολόγια, 345 επαφές στα έξι, 71 στα δύο και τέσσερις στα 70 εκατοστά. Αν ήμασταν σε πιο ψηλό σημείο θα κάναμε κάτι τοις καλύτερο στα δυο.\nΣτα θετικά της αποστολής να καταγραφεί ότι κάναμε επαφές σε CW mode ακόμα και στις μπάντες των δυο μέτρων και των 70 εκατοστών. Δυστυχώς όμως, παρά τις επανειλημμένες κλήσεις μας, η ανταπόκριση ήταν πάρα πολύ μικρή, σχεδόν μηδαμινή Κρίμα!\nΑκόμα ένα θετικό ήταν ότι αποφύγαμε το self spoting το dx cluster, ενέργεια που αν μη τι άλλο δεν αρμόζει σε διαγωνισμούς!\nΤελικά αρχίσαμε να ξεστήνουμε κατά τις εννιά αφού ο ήλιος είχε αρχίσει να βουτά πίσω από τα βουνά τις Πελοποννήσου και ο φόβος ότι δεν θα προλαβαίναμε πριν μας πιάσει το σκοτάδι ήταν πλέον ορατός.\nΤρεχάτε ποδαράκια μου …\nΤέλος καλό … ωχ, όχι ρε π@ύστη μου, πάλι έσκισα τα πόδια μου …\nΕεεεεε μη μου πεις τώρα ότι και αυτό είναι σύμπτωση. Δεν υπάρχει αποστολή αγαπητέ μου συνάδελφε στην οποία να μην πάθω έστω και το παραμικρό … ‘’ατύχημα’’. Ας είναι καλά οι σκοτεινές δυνάμεις …\nΑυτή τη φορά μάλιστα, χτύπησα στο ίδιο σημείο που είχα χτυπήσει και πριν από τρία χρόνια, όταν είχα πάει στο IOTA CONTEST με την ομάδα της Ε.Ε.Ρ.. Το ατύχημα συνέβη καθώς κουβαλούσαμε τον εξοπλισμό, μισοσκόταδα, στη βάρκα του Αντώνη με αποτέλεσμα να βαφτεί ακόμα μια δραστηριότητα με αίμα! Ευτυχώς αυτή τη φορά τα τραύματα ήταν πιο επιπόλαια και δεν χρειάστηκα ράμματα.\nΤουλάχιστον πάλι καλά που δεν είχαμε κάποιο ατύχημα ή κάποια απώλεια σε εξοπλισμό. Κάτι είναι και αυτό.\nΣτο λιμανάκι της Βαγίας μας περίμενε ο Νίκος, μας φόρτωσε, μαζί με τα πράγματά μας και πίσω στο σπίτι του Αντώνη που μας φιλοξένησε, εμένα και τον Μάνο.\nΣε αυτό το σημείο θα πρέπει να τονίσω την πολύτιμη βοήθεια που πρόσφερε στο όλο εγχείρημα ο Νίκος, κουμπάρος του Αντώνη, ο οποίος βοήθησε στη μεταφορά του εξοπλισμού από το σπίτι του Αντώνη προς το λιμανάκι της Βαγίας και τανάπαλιν (!!!) και που βεβαίως – βεβαίως, δεν λησμονούσε να στολίζει με … κοσμητικά επίθετα τον Αντώνη, σε τακτά χρονικά διαστήματα, με το hi-hi! Ωραίος τύπος ο Νίκος και με καλό χιούμορ!\nΌλα τα QSO θα επιβεβαιωθούν και μέσω eQSL.cc\nΑκόμα ένα contest είχε λάβει τέλος. Επέστρεψα στη βάση μου ικανοποιημένος, και με αρκετές εμπειρίες στις αποσκευές μου. Επέστρεψα πίσω ευχαριστημένος αφού μοιράστηκα τόσες όμορφες στιγμές με αρκετούς φίλους, νέους και παλιούς και τελικά επιβεβαιώθηκε για ακόμα μια φορά το ρητό, τα καλύτερα πράγματα στη ζωή, δεν είναι πράγματα. Η κούραση πλέον μοιάζει τόσο γλυκιά που αν μου έλεγε κάποιος, πάμε πάλι πίσω, θα πήγαινα χωρίς δεύτερη σκέψη.\nΜαζευτήκαμε πάνω από δέκα άτομα σε έναν άγνωστο τόπο, χωρίς να γνωρίζουμε καλά ο ένας τον άλλο, συμφάγαμε, συνυπάρξαμε και φτιάξαμε εικόνες που ίσως οι περισσότεροι από εμάς να μην ξεχάσουμε ποτέ.\nΝαι, ο ραδιοερασιτεχνισμός μπορεί να μας ενώσει, αρκεί να το θελήσουμε. Αρκεί να αποβάλουμε από πάνω μας κάποια αρχέγονα συναισθήματα και να ανοίξουμε το μυαλό μας και τα μάτια μας. Αρκεί να γίνουμε καλύτεροι άνθρωποι.\nΘα ήθελα να ευχαριστήσω τον Αντώνη τον SV8MQP για την τιμή που μου έκανε να με προσκαλέσει στην ομάδα που οργάνωσε, με το ειδικό διακριτικό SX8AEG και ταυτόχρονα να τον συγχαρώ για την άψογη οργάνωση.\nΉταν μια πολύ όμορφη εμπειρία, παρέα κυρίως με καινούργιους φίλους, σε συνθήκες πρωτόγνωρες για εκείνους, που όμως απ’ ότι είδα άρεσε σε όλους και προβλέπω ότι στο μέλλον θα συνυπάρξουμε και πάλι. Ίσως σε κάποιον άλλο διαγωνισμό. Ποιος ξέρει …\nΑναρτήθηκε από Orfanos George στις 7:18 μ.μ.\nΕτικέτες Aegean VHF Contest, SV1CDY, SV1JGX, SV8MQP, SX8AEG, W1UF


Στα Χαρακώματα με τον Γιάννη Οικονομίδη - POPAGANDA\nΗ απάντηση του ίδιου, ως γνωστόν, ήταν η Ελλάδα – ένας όρκος πίστης («Για μένα ήταν ξεκάθαρο από πολύ μικρή ηλικία, από τα 13 μου στη Λεμεσό») που επικυρώθηκε δημιουργικά το 2002 με το ακαριαίο, σεισμικό impact του «Σπιρτόκουτου», για να ανανεωθεί -κόντρα «στην ένδεια, την κακομοιριά, την εχθρότητα, τη γραφειοκρατία, τη βλακεία, την ηλιθιότητα, την εμπάθεια»– με θεαματικά αποτελέσματα το 2006 με την «Ψυχή στο Στόμα», το 2010 με τον «Μαχαιροβγάλτη», το 2014 με «Το Μικρό Ψάρι» και τώρα πια με την πρώτη μαύρη κωμωδία του.\nΝαι, φυσικά, σκέψου ότι το σενάριο άλλαξε ακόμη και στις πρόβες. Δηλαδή το φινάλε στην πραγματικότητα το βρήκα στις πρόβες και λίγοι το ήξεραν, πχ ο Μουρίκης και οι παραγωγοί. Δεν το είχα πει ούτε στους συνσεναριογράφους, δεν το ήξεραν τα παιδιά. Πάντα όμως αλλάζουν τα σενάριά μου, τα πολεμάω πολύ μέχρι το γύρισμα, τα τεστάρω συνέχεια. Δεν σημαίνει τίποτα ότι μια σκηνή είναι καλογραμμένη, μπορεί να τη δοκιμάσεις και να δεις ότι ψοφάει. Ακόμη και στα γυρίσματα όμως υπάρχει ευλιγισία, μπορεί να αισθανθείς ότι κάποιες σκηνές πρέπει να τις κάνεις αλλιώς. Ενώ υπάρχουν και οι σκηνές που τις πετάς – μικροσκηνές εννοώ, όχι «σκηνές-μάνες» όπως τις λέμε – γιατί εκτός όλων των άλλων πρέπει να έχεις το μυαλό σου και στην παραγωγή, στην παραγωγική διαδικασία, όταν τα χρήματα δεν είναι αρκετά. Όσο βραχνάς κι αν είναι, αποτελεί μέρος της δουλειάς μας. Όχι μόνο στην Ελλάδα, παντού. Το σινεμά είναι πληρωμένος χρόνος. Με χρόνο μετριέται η παραγωγική διαδικασία μιας ταινίας. Και ο χρόνος κοστίζει. Πολύ.


Φεύγει & Ξαναγυρνάει Όποιος Ξέρει Ότι Θα Περιμένεις!\nΟι άνθρωποι είμαστε περίεργα πλάσματα. Δεν ξέρουμε τι νιώθουμε, όταν ξέρουμε φοβόμαστε κι όταν ξεπεράσουμε τους φόβους μας το μετανιώνουμε.\nΚαι μέχρι να παλέψουμε για όσα νιώθουμε, απομακρυνόμαστε και πληγώνουμε ό,τι καλό μας λάχει στη ζωή μας. Όποιο ενδιαφέρον, έρωτα ή αγάπη δεχτούμε την επεξεργαζόμαστε κι άμα δεν την αντέξουμε, υποχωρούμε απ΄ τον φόβο της πληγής, της ανταπόδοσης -της όποιας συνέχειας.\nΚαι οι άνθρωποι φεύγουν, πάντα φεύγουν, ό,τι και να σου πουν στην αρχή. Μόλις τους τα δώσεις όλα, τους πεις τα πάντα, γίνεις δεδομένος για τα μήκη και τα πλάτη τους. Μόλις δουν ότι δεν έχεις κάτι άλλο να τους δώσεις, ή μόλις πιεσθούν απ’ τη καθημερινότητα, τη συνήθεια ή την αγάπη σου. Τα «πάντα» δε τα διαχειρίζεσαι τόσο εύκολα.\nΤα «λίγα» είναι πιο ευνοϊκά. Στριμώχνονται σε καθημερινότητες, σε λίγες ώρες, λίγα λεπτά, δεν απαιτούν εξηγήσεις, δίνουν, παίρνουν και δεν απαιτούν αναλογίες και ισότητες, παρά λίγο χρόνο και δύο-τρία φιλιά.\nΚαι φεύγουν, ύστερα ξανάρχονται και ξαναφεύγουν. Επαναλαμβάνουν συμπεριφορές, το μετανιώνουν και το ξανασκέφτονται, φέρονται επιπόλαια με «θέλω» που κινούνται στον άξονα του εαυτού τους. Εγωισμοί μεγαλύτεροι απ’ το συναίσθημά τους.\nΑυτοί είναι που τους ωθούν σε μετάνοιες και λάθη και πισωγυρίσματα. Γιατί ύψωσαν πολύ ψηλά την εικόνα για το εαυτό τους και προσπαθούν να σκαρφαλώσουν συνεχώς για να τη φτάσουν. Μην ανησυχείς, θα τους γκρεμιστεί πολύ εύκολα, αν το θελήσεις.\nΜα να ξέρετε, δε φταίνε αυτοί. Αυτοί έμαθαν έτσι. Να μη νοιάζονται, να πληγώνουν και να πράττουν χωρίς να σκέφτονται τίποτα και κανέναν. Έμαθαν ποτέ να μην τους πονάνε οι άλλοι και γι΄ αυτό αποφεύγουν να δεθούν και να δοθούν. Για να μπορούν να φεύγουν και να γυρνάνε, ανάλογα με τα κέφια τους και τις συνθήκες. Μα έτσι φέρονται σε όσους ξέρουν ότι θα είναι πάντα εκεί.\nΣε αυτούς που έδωσαν ξεκάθαρα μηνύματα της πρόθεσής τους να μείνουν, σε αυτούς που τους θέλησαν πραγματικά και που βασίζονται σε αυτήν την αμείωτη θέληση για τις επιστροφές τους. Αλλά γνωρίζουν ότι όλα τα άτομα δε θα υπάρξουν έτσι.\nΔεν είναι όλοι φτιαγμένοι να συγχωρούν, να δέχονται πίσω, να ξεπερνούν καταστάσεις και λόγια.\nΚι αυτό σε εξαίρετες περιπτώσεις και σε πραγματική περίπτωση μετάνοιας είναι καλό κι απαραίτητο για να μη χάνεις άτομα σημαντικά από κοντά σου.\nΌταν όμως δέχεσαι χωρίς δισταγμό κάθε προβληματική συμπεριφορά και ανέχεσαι οποιοδήποτε είδος υποτίμησης του είναι σου δεν πρόκειται για ευλογία στις ανθρώπινες σχέσεις, αλλά κατάρα. Κατάρα να τα δέχεσαι όλα, κατάρα να βάζεις κάποιον άλλον πάνω από τον εαυτό σου και την ψυχική σου διαύγεια. Κατάρα να σε θεωρείς λίγο για κάποιον που δε σε προτιμά, για κάποιον που δεν είσαι η πρώτη και μοναδική του επιλογή.\nΓιατί πίστεψέ με, αν θεωρείς εσύ τον εαυτό σου κατώτερο για κάποιον άνθρωπο, εκείνος θα το θεωρήσει πρώτος! Αν γίνεσαι μόνος σου το θύμα, μην αναρωτιέσαι για τις συμπεριφορές των υπολοίπων. Οι συμπεριφορές είναι ανάλογες και ανταποδοτικές. Αν εσύ δε σε εκτιμάς για να βάζεις όρια, τότε οι άλλοι δε θα περιοριστούν, θα σε πατήσουν με την ίδια ευχέρεια, που εσύ ο ίδιος τους έδωσες το δικαίωμα.\nΚάπου εδώ θεμελιώνεται και η αξία του εγωισμού. Αυτού του εσωτερικού τοίχους που ανυψώνει τον αυτοσεβασμό και διαλύει την έλλειψη σεβασμού. Αυτού του μαγικού τρόπου να αποκρούεις λανθασμένες συμπεριφορές, λόγια και πράξεις που δεν αξίζουν σε άτομα που αγαπούν πολύ, που νοιάζονται πολύ. Που προσφέρουν ένα «πολύ», πολλαπλάσιο απ’ ότι αντέχουν οι περισσότεροι.\nΠολλές φορές δεν το κατανοείς. Ότι προσφέρεις όσα άλλοι επιθυμούν και αξίζουν τρελά, σε αυτούς, που σε εκμεταλλεύονται και δεν τους ενδιαφέρεις καν. Σε αυτούς που η αλαζονεία και η έπαρσή τους σε τοποθέτησε σε πλαίσια ασφαλή κι σε κατοχύρωσαν εκεί σαν σιγουράκι τους- ενώ αυτοί προχώρησαν με τη ζωή τους, έχοντας εσένα, σαν δικλείδα ασφάλειας σε όποια περίπτωση.\nΕσένα, που τους προσφέρεις τα πάντα, μα αυτό το «πάντα», εν τέλει σε καθήλωσε ως και το θύμα της υπόθεσης.\nΑντέδρασε. Σταμάτα να είσαι αυτός που περιμένει, γίνε αυτός που πράττει. Βγάλε από μέσα σου τον έρωτα γι’ αυτούς -δεν το αξίζουν και ‘συ σίγουρα αξίζεις καλύτερα- ξερίζωσέ τον τόσο δυνατά που ούτε πόνο δε θα νιώθεις πλέον απ΄ το πολύ το μούδιασμα. Άπονα κι ανέκφραστα προχώρησε λοιπόν. Θα σου πάρει καιρό, προσπάθεια και σίγουρα δεύτερες και τρίτες σκέψεις. Μα μη διστάζεις ποτέ μπροστά στην αλλαγή. Μπροστά στην αρχή για περισσότερη αυτοεκτίμηση. Είναι μια καλή αρχή να θυμάσαι. Να θυμηθείς ότι αξίζεις τα πάντα και ποτέ να μη συμβιβαστείς με τίποτα λιγότερο απ’ αυτό.\nΚαι θα έρθει εκείνη η μέρα. Της λύτρωσης, που για άλλη μια φορά, θα γυρίσουν. Αδιάφορα θα σε ξαναπλησιάσουν, θα ταραχτείς, θα διστάσεις -μα θα το κάνεις. Θα τους διώξεις μακριά απ’ τη ζωή σου. Δε θα το κάνεις αναγκαστικά, αλλά πια δε θα νιώθεις τίποτα, ούτε γι’ αυτούς, μα ίσως και γενικά. Θα είναι σαν να μην έζησες τίποτα, ίσως.\nΜα για πρώτη φορά θα νιώσεις μια ετοιμότητα. Μπορεί να μην είσαι έτοιμος ποτέ για να το αντιμετωπίσεις πλήρως, μα θα είσαι για να πας παρακάτω τη ζωή σου, όσο και αν άσκοπα την καθυστέρησες. Μην αργείς άλλο.\nΣυντάκτης: Χριστίνα Καρυοφυλλίδου – pillowfights.gr/\nΒρετανική έρευνα: Σέξι κι όποιος... αντέξει άνδρες και γυναίκες άνω των 50\nΤέσσερα βήματα για να γίνουμε καλύτεροι ακροατές\nTags: ΣΧΕΣΕΙΣ ΚΟΝΤΑ\nΑφροδίτη Στον Σκορπιό Από 8 Οκτωβρίου - Προβλέψεις Ζωδίων\nΗ «Κραυγή» Του Νορβηγού Ζωγράφου Έντβαρντ Μουνκ\nTα Ζώδια σήμερα Πέμπτη 30/12/2021


Θείος Βαγγέλη Γιακουμάκη: «Δεν θα γλιτώσουν οι ηθικοί αυτουργοί» | Blog: "elamefora"\nΘείος Βαγγέλη Γιακουμάκη: «Δεν θα γλιτώσουν οι ηθικοί αυτουργοί»\nΌτι δεν θα γλιτώσουν οι ηθικοί αυτουργοί ακόμα και αν πρόκειται για αυτοκτονία, δήλωσε ξεκάθαρα ο θείος του 20χρονου Βαγγέλη Γιακουμάκη.\n«Στην όποια περίπτωση με πιθανότητα ή βεβαιότητα αυτοχειρίας, αυτό σε καμία περίπτωση δεν καθιστά ανύπαρκτες ή έστω αποδυναμώνουν τις ούτως ή άλλως βαρύτατες ποινικές ευθύνες υπέχουν οι όποιοι συμμέτοχοι ως ηθικοί αυτουργοί.\nΟ νόμος προβλέπει και τιμωρεί καλώς και δικαίως τον ηθικό αυτουργό ισάξια πολλές φορές και βαρύτερα από τον φυσικό αυτουργό, όταν αυτός εμπίπτει απόλυτα τόσο στην αντικειμενική όσο και στην υποκειμενική υπόσταση του εγκλήματος.\nΟ ποινικός νομοθέτης προβλέπει στο κεφάλαιο περί Εγκλημάτων Κατά της Ζωής, ευθύνες ακόμα και με την καθιενδήποτε τρόπο συμμετοχή σε αυτοχειρία, σύμφωνα με το 301 του Ποινικού Κώδικα.» σημείωσε χαρακτηριστικά προσθέτοντας.\n«Στη συγκεκριμένη περίπτωση η δικαιοσύνη καλείται να πράξει το καθήκον της και να σταθμίσει τις περιστάσεις και είναι βέβαιο ότι θα το πράξει στην όποια συμμετοχή έστω ως ηθική αυτουργία οποιουδήποτε εμπλεκομένου στην τραγική κατάληξη.»\n17/03/2015 in Χωρίς κατηγορία. Ετικέτες: πολίτες, Κρήτη, Παιδεία, αλητεία, δικαιοσύνη, εγκληματικότητα, ενημέρωση, Stop Bullying\n← ΙΣΤΟΡΙΚΗ ΚΑΤΑΘΕΣΗ: «ΤΙ ΜΟΥ ΕΙΠΕ ΓΙΑ ΤΟ ΚΑΤΟΧΙΚΟ ΔΑΝΕΙΟ Ο ΑΝΔΡΕΑΣ ΠΑΠΑΝΔΡΕΟΥ. ΟΛΗ ΜΑΣ Η ΣΥΖΗΤΗΣΗ»\nΑτιμώρητοι όσοι ώθησαν τον Βαγγέλη στην αυτοκτονία; * Νομικό Κενό (???) →\n4 σκέψεις σχετικά με το “Θείος Βαγγέλη Γιακουμάκη: «Δεν θα γλιτώσουν οι ηθικοί αυτουργοί»”\nΟ/Η mekelarisa λέει:\n17/03/2015 at 8:20 μμ\nBOMBA: O “AΡΧΗΓΟΣ” της ομάδας των Κρητικών που φέρεται να βασάνιζε τον 20χρονο ΞΕΣΠΑ: “Τώρα πια φοβάμαι…!!!” (ΒΙΝΤΕΟ)\nΤην στιγμή που θρηνεί τον καλό του φίλο, Βαγγέλη Γιακουμάκη, ο νεαρός σπουδαστής της Γαλακτομικής σχολής έχει να αντιμετωπίσει και τις αναρτήσεις στον ίντερνετ που τον παρουσιάζουν ως τον αρχηγό της ομάδας των Κρητικών που βασάνιζε τον 20χρονο.\n“Με κατηγορούν άδικα για το χαμό του Βαγγέλη. Φοβάμαι να κυκλοφορήσω” τονίζει ο 18χρονος σπουδαστής και φίλος του Βαγγέλη Γιακουμάκη.\nΔείτε το βίντεο από την εκπομπή “Mία”:\nΟ/Η mekeleio.gr λέει:\n17/03/2015 at 8:25 μμ\n17/03/2015 at 8:32 μμ\nΑΠΕΙΛΕΙΤΑΙ ΒΕΝΤΕΤΑ ΣΤΗΝ ΚΡΗΤΗ ΓΙΑ ΤΗΝ ΩΘΗΣΗ ΣΕ ΑΥΤΟΚΤΟΝΙΑ ΤΟΥ ΒΑΓΓΕΛΗ ΓΙΑΚΟΥΜΑΚΗ-ΑΡΟΝ ΑΡΟΝ Ο ΥΠΟΥΡΓΟΣ ΔΙΚΑΙΟΣΥΝΗΣ ΘΕΣΠΙΖΕΙ ΝΟΜΟ ΓΙΑ ΤΟ ΜΠΟΥΛΙΝΓΚ-ΒΡΑΖΕΙ ΤΟ ΡΕΘΥΜΝΟ ΓΙΑ ΤΙΣ ΑΝΑΝΔΡΕΣ ΠΡΑΞΕΙΣ ΤΩΝ ΣΥΜΜΑΘΗΤΩΝ ΤΟΥ-ΚΑΝΕΙ ΟΤΙ ΔΕΝ ΑΚΟΥΕΙ Ο ΠΡΩΗΝ ΥΠΟΥΡΓΟΣ ΧΡ. ΜΑΡΚΟΓΙΑΝΝΑΚΗΣ;\nΣτην Κρήτη υπάρχει έντονα η “οσμή” της βεντέτας για την τραγική υπόθεση του Βαγγελη Γιακουμάκη.\nΤο Ρέθυμνο βράζει για τις άνανδρες πράξεις των συμμαθητών του και ο πρώην υπουργός Χρ. Μαρκογιαννάκης κάνει ότι δεν ακούει. “Φωνή βοώντος εν τη ερήμω” κύριε υπουργέ;\nΤι γίνεται με τις καταθέσεις των “φίλων” και συμμαθητών του Βαγγέλη; Θα ξ ανακληθούν για καταθέσεις;\nΟ υπουργός Πανούσης άρον άρον θεσπίζει νόμο για το μπουλινγκ\nΕιδική διάταξη με την οποία θα τιμωρείται με ποινή τουλάχιστον 6 μηνών όποιος διαπράττει μπoύλινγκ (εκτός κι αν η πράξη τιμωρείται με βαρύτερη ποινή) εισαγάγει προς ψήφιση στο νομοσχέδιο για την κατάργηση των φυλακών υψίστης Ασφαλείας , ο υπουργός Δικαιοσύνης, Νικ. Παρασκευόπουλος. Η διάταξη αυτή έρχεται να καλύψει ένα νομικό κενό που όπως επισημάνθηκε υφίσταται. Με την ίδια ποινή πέραν των δραστών θα τιμωρείται και όπως κακλοβουλα παραμέλησε τα καθήκοντά του και δεν απέτρεψε, ως όφειλε το συμβάν. Η διάταξη αναφέρει επι λέξει:\nΞεσπά η Ακρίτα κατά Μαρκογιαννάκη και Μιχελογιαννάκη: «Φτάνει να μην είναι αργά για τον Βαγγέλη Γιακουμάκη»!\nΜετά τις δηλώσεις του βουλευτή Χανίων, Χρήστου Μαρκογιαννάκη, ότι το 2013 είχε μιλήσει με τον διευθυντή της γαλακτοκομικής σχολής για την υπόθεση ενός παιδιού που αποβλήθηκε από τη σχολή για ζημιές, η δημοσιογράφος Έλενα Ακρίτα επανέρχεται με νέο της status στο facebook.\nH δημοσιογράφος γράφει χαρακτηριστικά:\n«Όταν υπάρχει Amber Alert και σε περιπτώσεις ζωής και Θανάτου και γίνεται μεγάλη έρευνα πανελλαδικά για να βρεθεί η αλήθεια και να εντοπιστεί το παλικάρι – πρωτοετής Νομικής γνωρίζει ότι: ΟΠΟΙΑΔΗΠΟΤΕ ΠΛΗΡΟΦΟΡΙΑ ΜΠΟΡΕΙ ΚΑΙ ΠΡΕΠΕΙ ΝΑ ΣΥΜΒΑΛΛΕΙ\nΣΤΗΝ ΑΠΟΚΑΛΥΨΗ ΤΗΣ ΑΛΗΘΕΙΑΣ. ΕΓΩ ΩΣ ΔΗΜΟΣΙΟΓΡΑΦΟΣ, ΕΧΟΝΤΑΣ ΜΙΑ ΠΛΗΡΟΦΟΡΙΑ ΓΙΑ ΠΟΛΙΤΙΚΟ ΑΠΟ ΤΗΝ ΚΡΗΤΗ – ΣΕ ΑΝΟΙΧΤΗ ΕΠΙΣΤΟΛΗ ΤΗΝ ΑΝΕΦΕΡΑ (ΩΣ ΟΦΕΙΛΑ) ΣΤΟΝ ΑΡΜΟΔΙΟ ΥΠΟΥΡΓΟ ΠΡΟΣΤΑΣΙΑΣ ΤΟΥ ΠΟΛΙΤΗ. Πιστεύω – ή θέλω να πιστεύω – πως, κάποια στιγμή, η αλήθεια θα βγει στο φως. Όπως και οι υπεύθυνοι αυτής της τραγωδίας. Φτάνει μόνο να μην είναι αργά για τον Βαγγέλη Γιακουμάκη»!\nΜάλιστα, παραπέμπει και σε κείμενο της στην ιστοσελίδα tanea.gr, στο οποίο θέτει κάποια ερωτήματα στον κο.Μαρκογιαννάκη.\n«Ερωτήματα: – Γιατί δεν μας αναφέρει ποιος είναι;\nΓιατί δεν μας αναφέρει καν από που κατάγεται;\nΓιατί μεσολάβησε για να καλυφθεί μια κατάφωρη παραβίαση του Νόμου;\nΤο άτομο αυτό είναι ακόμα σπουδαστής στην Σχολή;\nΑν όχι, μήπως είναι άλλοι από την ίδια ‘παρέα’»;\nΗ Έλενα Ακρίτα, μεταξύ άλλων σημειώνει και το ότι σε παλαιότερες δηλώσεις του, ο διευθυντής της σχολής είχε αρνηθεί οποιαδήποτε επικοινωνία του με πολιτικό πρόσωπο. Γράφει η δημοσιογράφος: «…ο Διευθυντής αυτός είχε πει σε δελτίο ότι ουδέποτε είχε ενοχληθεί από οποιονδήποτε βουλευτή. Εδώ λοιπόν, κάποιος από τους δυο δεν λέει την αλήθεια: Φαντάζομαι ότι αυτό θα ερευνηθεί πρωτίστως από τον Εισαγγελέα Ιωαννίνων με τον οποίον θα επικοινωνήσει ο πρώην βουλευτής».\nO 18χρονος που κατηγορείται για τα βασανιστήρια του άτυχου Βαγγέλη ξεσπά…\nΤις τελευταίες μέρες κυκλοφορούν φωτογραφίες του 18χρονου στο διαδίκτυο και παρουσιάζεται ως ο υπεύθυνος για το χαμό του Βαγγέλη Γιακουμάκη…\nΟ πρωτοετής φοιτητής στη Γαλακτοκομική σχολή ήταν φίλος του 20χρονου.\n“Με κατηγορούν ότι ευθύνομαι για το χαμό του Βαγγέλη. Δεν μπορώ να κυκλοφορήσω στο δρόμο”, καταγγέλλει στην εκπομπή Μία.\n“Ο 18χρονος γιος μου παρουσιάζεται στο διαδίκτυο ως υπεύθυνος για το θάνατο του Βαγγέλη. Είχε κλειστεί στη σχολή. Φοβάται”, υποστηρίζει ο μπαμπάς του στην εκπομπή, κ. Δημήτρης.\n“ΜΑΝΑ ΗΡΕΜΗΣΑ ΚΑΙ ΔΕΝ ΠΟΝΑΩ ΠΙΑ” ΤΡΑΓΟΥΔΗΣΕ ΟΛΗ Η ΚΡΗΤΗ ΣΤΗΝ ΚΗΔΕΙΑ ΤΟΥ ΑΔΙΚΟΧΑΜΕΝΟΥ ΦΟΙΤΗΤΗ ΠΟΥ ΣΥΓΚΛΟΝΙΣΕ ΤΗΝ ΕΛΛΑΔΑ ΜΕ ΤΟΝ ΘΑΝΑΤΟ ΤΟΥ!! (ΦΩΤΟ, ΒΙΝΤΕΟ)\nΟ/Η IΟΥΛΙΑ Κ. λέει:\n17/03/2015 at 10:18 μμ\nΞΕΡΕΤΕ ΠΟΙΟΙ ΠΡΕΠΕΙ ΝΑ ΚΑΘΙΣΟΥΝ ΣΤΟ ΕΔΩΛΙΟ ΤΗΣ ΔΙΚΑΙΟΣΥΝΗΣ; ΟΧΙ ΤΟΣΟ ΟΙ ΦΥΣΙΚΟΙ(SIC?) ‘H ΗΘΙΚΟΙ ΑΥΤΟΥΡΓΟΙ ΜΕΣΑ ΑΠΟ ΤΗΝ ΠΑΡΕΑ ΤΗΣ ΣΧΟΛΗΣ ΄Ή ΟΙ ΤΣΑΜΠΟΥΚΑΔΕΣ-ΨΕΥΤΟΜΑΓΚΕΣ ΚΡΗΤΙΚΟΙ,ΑΛΛΑ ΟΙ ΓΟΝΕΙΣ ΤΟΥΣ ΓΙΑ ΝΑ ΤΑΠΕΙΝΩΘΕΙ ΟΛΟ ΤΟ ΨΕΥΤΟΠΕΡΗΦΑΝΟ »ΕΙΝΑΙ» ΤΟΥΣ ΚΙ ΟΙ ΑΠΑΝΘΡΩΠΕΣ ΑΡΧΕΣ-ΑΠΑΞΙΕΣ ΜΕ ΤΙΣ ΟΠΟΙΕΣ ΜΕΓΑΛΩΣΑΝ ΤΑ ΠΑΙΔΙΑ ΤΟΥΣ,ΠΟΥ ΟΔΗΓΗΣΑΝ ΕΝΑ ΣΥΜΦΟΙΤΗΤΗ-ΣΥΝΑΝΘΡΩΠΟ ΤΟΥΣ ΣΤΟ ΘΑΝΑΤΟ! ΔΕΝ ΕΙΣΑΙ ΓΟΝΙΟΣ ΟΥΤΕ ΣΟΥ ΑΞΙΖΕΙ ΝΑ ΚΑΝΕΙΣ ΠΑΙΔΙΑ,ΝΑ ΚΑΝΕΙΣ ΟΙΚΟΓΕΝΕΙΑ,ΜΕ ΠΕΘΑΜΕΝΗ ΚΟΙΝΩΝΙΚΟΤΗΤΑ ΚΑΙ ΝΕΚΡΟ ΤΟ ΠΝΕΥΜΑ ΤΟΥ ΣΕΒΑΣΜΟΥ ΣΤΟΥΣ ΓΥΡΩ ΣΟΥ! ΑΥΤΑ ΤΑ ΔΗΘΕΝ»ΟΥΤΕ ΜΥΓΑ ΣΤΟ ΣΠΑΘΙ ΜΟΥ»,ΠΟΙΟΣ ΕΙΣΑΙ ΕΣΥ ΠΟΥ ΜΕ ΣΤΡΑΒΟΚΥΤΤΑΣ,Ή ΧΤΥΠΑ ΓΙΑ ΝΑ ΓΙΝΕΙΣ ΑΝΤΡΑΣ,ΕΙΝΑΙ Η ΠΙΟ ΑΚΡΑΙΑ ΜΟΡΦΗ ΕΓΩΙΣΜΟΥ,ΝΟΣΗΡΗΣ ΑΥΤΑΡΕΣΚΕΙΑΣ,ΑΔΥΝΑΜΙΑΣ ΝΑ ΣΥΝΥΠΑΡΞΕΙ ΚΑΝΕΙΣ, ΝΑ ΜΟΙΡΑΣΤΕΙ ΣΑΝ ΑΝΘΡΩΠΟΣ ΕΝΑ ΚΟΙΝΟ ΧΩΡΟ ΖΩΗΣ…ΝΤΡΟΠΗ ΤΟΥΣ..


Swell: Εύρηκα, εύρηκα!\nΜε απασχολούσε χρόνια. Το ψάχνω από το 2004. Πάλευα να ερμηνεύσω τον πρωθυπουργό και την τακτική του. Τακτική που ουσιαστικά ήταν μη τακτική. Γιατί δεν έκανε ποτέ τίποτα στην ώρα του. Ό,τι κι αν γινόταν, όσο σοβαρό κι αν ήταν, ο Καραμανλής δήλωνε απών. Και ακούγαμε άφωνοι το φοβερό επιχείρημα ότι ο πρωθυπουργός δεν λειτουργεί εν θερμώ. Και μας το έλεγαν ακόμα και το χειμώνα. Που είναι «εν ψυχρώ». Που σήμαινε ότι ο πρωθυπουργός δεν λειτουργεί ούτε εν θερμώ ούτε εν ψυχρώ. Αν λειτουργεί εν χλιαρώ, θα σας γελάσω και δεν το θέλω.\nΈψαξα βιβλία, μίλησα με επιστήμονες. Κανείς δεν μπόρεσε να μου λύσει την απορία. Και το βρήκα μόνος μου! Είναι η είδηση της ημέρας, αλλά πιθανότατα και ολόκληρου του χρόνου. Η τακτική που ορίζεται από τη συνεχή αναβλητικότητα στη λήψη ακόμα και κρίσιμων αποφάσεων και που σε κάνει να αναρωτιέσαι, υπάρχει ο πρωθυπουργός ή μας τελείωσε, οφείλεται σε μια πολύ σπάνια πάθηση. Η πάθηση αυτή είναι ο ίστερος (με ι, όπως ο ίκτερος). Τα συμπτώματα της πάθησης μας είναι πολύ γνωστά. Τα ζήσαμε στην Ελλάδα με τα ομόλογα και τους κουμπάρους, με τον Βουλγαράκη και το Ρουσόπουλο, τις αγροτικές κινητοποιήσεις και με πολλές άλλες περιπτώσεις. Το περίεργο κι επικίνδυνο είναι ότι η ασθένεια είναι κολλητική. Όταν έχεις πρωθυπουργό που πάσχει από ίστερο, εσύ βγάζεις τον ίκτερο.\nmonahikoslikos 10 February, 2009 10:37\nΠρέπει να έχει Μεξικάνικα γονίδια στο αίμα του...\nΟι Μεξικάνοι δεν λένε "μην κάνεις σήμερα αυτό που μπορείς να κάνεις αύριο"?\nΓια δες το κι έτσι!\nSwell 10 February, 2009 10:42\n@Monahikos likos: Tον σκέφτομαι με σομπρέρο και παχύ μουστάκι στυλ Ζαχόπουλου και γελάω.\npentanostimi 10 February, 2009 11:28\nο ''νομιζε πως ηταν πρωθυπουργός''\nσου πήρα τόσα χρόνια,καλε μου swell...\nSwell 10 February, 2009 11:39\n@Pentanostimi: Ναι βρε γαμώτο. Ερεψα από την ανάγκη να τον ερμηνεύσω. Αλλά δικαιώθηκα!\nbusy bee 10 February, 2009 12:11\nΕπίσης δεν ξέρω κατά πόσο η λέξη "ίστερος" είναι συγγενής με την λέξη "ύστερα"....εδώ στην Κρήτη...συχνά κάποιοι, την χρησιμοποιούν όταν θέλουν να αναβάλουν κάτι για αργότερα!!!:))\nSwell 10 February, 2009 12:26\n@Βusy bee: Γιατί τώρα θες να μου το χαλάσεις; Mε "ι" γράφεται. Πάει και τελείωσε!\nAnonymous 10 February, 2009 14:47\nΕπίσης λέγεται και passive aggressive behavior στα αγγλοσαξωνικα. http://en.wikipedia.org/wiki/Passive-aggressive_behavior\nΠΑΝΟΣ ΓΙΑΝΝΑΚΑΙΝΑΣ 10 February, 2009 15:50\nΓιατρός δεν είμαι, έψαξα όμως κι έμαθα: πρόκειται για τον γνωστός βάκιλο tileorasakius xamparius, που σε ελεύθερη μετάφραση σημαίνει ό,τι πάρει ο απαυτός μας μόνο από το χαζοκούτι (έτσι δεν είχε το ηλίθιο θράσος να μας πει από άμβωνος βουλής;. Το κακό είναι πως ο λαός μπορεί να κολλήσει άλλον, πιο επικίνδυνο βάκιλο: τον megalisius malakisius!\nΉ τον κόλλησε ήδη;\nSwell 10 February, 2009 16:28\n@Anonymous 14.47: Passive aggressive, βάζεις μια καινούργια διάσταση στο μεγαλείο του πρωθυπουργού.\nSwell 10 February, 2009 16:29\n@Πάνος Γιαννάκαινας: Hamparious ή malakisious. Φοβερό δίλημμα...\ngrsail 10 February, 2009 17:23\nΈχουμε πρωθυπουργό 'Passive Aggressive' ... Αμ' Πως!\nmarianaonice 11 February, 2009 01:48\nΚάπου θα έχει διαβάσει αυτό που λέει:\n"Κάνε σήμερα αυτό που μπορείς να κάνεις αύριο γιατί το αύριο οδηγεί στη χώρα του ποτέ"!!\nΚαι έτσι πάντα αναβάλλει γιατί ελπίζει ότι ποτέ δεν θα κάνει αυτό που δεν θάθελε να κάνει!!\nSwell 11 February, 2009 09:44\n@Marianaonice: Πάλι καλά που υπάρχει κι αυτόματος πιλότος και πορευόμαστε σα χώρα.\nAnonymous 11 February, 2009 11:06\nΚατεβάζω πρόταση στην ανοικτή αυτή λαϊκή συνέλευση που διοργανώνει ο SWELL. Να περνούν από ψυχίατρο και οι υποψήφιοι πρωθυπουργοί, υπουργοί, βουλευτές κλπ.\nSwell 11 February, 2009 11:38\n@ΚιρΣος: Σκέφθηκες την περίπτωση (διάβαζε ανάγκη) να πρέπει να περνούμε ψυχιατρική εξέταση όλοι μας;\nAnonymous 11 February, 2009 11:59\nΕσύ θα πρέπει να το σκεφτείς. Που έχεις επικίνδυνους γείτονες στη Ραφήνα και φίλους στη Ρόδο, η δραστηριότητα των οποίων εμπίπτει σε πολλούς νόμους.\nΜια ομαδική, θα σας έρθει και πιο φθηνά, νομίζω.\nSwell 11 February, 2009 12:15\n@ΚιρΣος: Το σκέφτομαι ειδικά για εδώ τη Ρόδο. Γιατί βλέπεις συχνά λούμπεν τύπους, που σου παρουσιάζονται ως δημοσιογράφοι και στην πραγματικότητα είναι αποτυχημένοι νταβατζήδες που το γύρισαν στο ζιγκολίκι άλλων δις ισοβίων δήθεν δημοσιογράφων. ΟΙ ψυχίατροι εδώ θα έκαναν χρυσές δουλειές.\nAnonymous 11 February, 2009 18:25\nΣυναναστρέφεσαι και με τέτοια υποκείμενα; Εσύ θα τη χρειαστείς σίγουρα άνθρωπέ μου. Αν θες, να σου συστήσω τον δικό μου. Για να γίνει… σωστή δουλειά.\nSwell 12 February, 2009 10:17\n@ΚιρΣος: Εσύ γιατί πηγαίνεις σε ψυχίατρο, τόσο σοβαρή είναι η κατάστασή σου; Πάντως δεν πρέπει να είναι καλός. Δεν βλέπω βελτίωση σε σένα. Να τον αλλάξεις!


Ματσωμένος Γάτος: Η ΠΡΟΤΑΣΗ ΤΗΣ ΤΕΤΑΡΤΗΣ\nΜε 2 παιχνίδια από το Βελγικό πρωτάθλημα και το classico του ισπανικού κυπέλλου θα ασχοληθώ στη σημερινή πρόταση. Γύρω στο 80% είναι το ποντάρισμα που γίνεται μέχρι τώρα στον "άσο" της Ζούλτε Βάρεγκεμ κόντρα στην Γκέρμιναλ. Πληρώνει 1,80 και ...\nΑπό την παράδοση (2-2,2-1,2-1,2-2) βγαίνει το goal (αλλά και το over) στο ματς της Μαλίν με την Γκενκ.\nΣτο classico η Ρεάλ δεν έχει λόγο να κλειστεί, μετά την ήττα της με 1-2 στο "Μπερναμπέου", από τη Μπαρτσελόνα. Θα ανοιχτεί στην προσπάθειά της για την ανατροπή και είναι πιθανό να μπουν αρκετά γκολ.\n142. ΖΟΥΛΤΕ ΒΑΡΕΓΚΕΜ-ΓΚΕΡΜΙΝΑΛ 1 1,80\n146. ΜΑΛΙΝ-ΓΚΕΝΚ GOAL 1,40\n150. ΜΠΑΡΤΣΕΛΟΝΑ-ΡΕΑΛ ΜΑΔΡΙΤΗΣ OVER 1,45\nΑναρτήθηκε από matsomenosgatos στις 5:10 μ.μ.


Μη χειρουργικό facelift και αναίμακτη βλεφαροπλαστική: Μύθος ή πραγματικότητα; | www.iatro.gr\nΑρχική Ειδήσεις - Νέα Μη χειρουργικό facelift και αναίμακτη βλεφαροπλαστική: Μύθος ή πραγματικότητα;\nΤην ανωτερότητα των μη επεμβατικών αισθητικών θεραπειών καταδεικνύει η προτίμηση των γυναικών σε αυτές. Σύμφωνα με τη Διεθνή Εταιρεία Αισθητικής Πλαστικής Χειρουργικής (ISAPS), το 2018 οι αισθητικές επεμβάσεις παρουσίασαν άνοδο κατά 5,4%, εκ των οποίων οι μη επεμβατικές θεραπείες, κατά 10,4%. Το ποσοστό αυτό είναι σημαντικά υψηλότερο από εκείνο των επεμβατικών θεραπειών, οι οποίες αυξήθηκαν κατά μόλις 0,6%.\n«Μεγάλη τάση προς τις κοσμητικές επεμβάσεις, ιδιαίτερα εκείνων που δεν απαιτούν χειρουργικό νυστέρι, έχει παρατηρηθεί τα τελευταία χρόνια και στη χώρα μας. Ο βασικότερος λόγος είναι αφενός η μεγάλη επιρροή από τα μέσα ενημέρωσης και δικτύωσης, με τις ιδιαίτερα αψεγάδιαστες φωτογραφίες μοντέλων και αφετέρου η μεγάλη τάση του ανθρώπου να αποκτήσει το επιθυμητό αποτέλεσμα όσο το δυνατό ανώδυνα και άμεσα. Η αλματώδης εξέλιξη της τεχνολογίας, που έχει επιτρέψει την ανώδυνη ανανέωση της εμφάνισης της επιδερμίδας, έχει άρει και τα δύο βασικότερα εμπόδια: του πόνου και της μακρόχρονης ανάρρωσης. Δεν αποτελεί έκπληξη, λοιπόν, το γεγονός ότι οι άνθρωποι ενδιαφέρονται περισσότερο από ποτέ για την εμφάνισή τους, δεν αρκούνται στην ενημέρωση και στην επιθυμία, αλλά τολμούν να κάνουν το επόμενο βήμα», σημειώνει η πλαστική χειρουργός προσώπου – ΩΡΛ Δρ. Γεωργία Κατσούλη.\nΗ σκέψη για ανανέωση της επιδερμίδας ξεκινά συχνά μετά από την ηλικία των 30-35. Τα πρώτα σημάδια της γήρανσης εμφανίζονται στο δέρμα γύρω στα 25, με τη μείωση του κολλαγόνου και της ελαστίνης. Στη φάση αυτή, όμως, δεν υπάρχει λόγος ανησυχίας, αφού το νεανικό δέρμα διαθέτει μηχανισμούς αυτοδιόρθωσης και δύναται να διορθώσει τις μικρές ατέλειες, διατηρώντας την ελαστικότητα, τη λάμψη, και τη σφριγηλότητά του.\nΜε την πάροδο του χρόνου, η αφυδάτωση, η μειωμένη ελαστικότητα και η ελάττωση των βιταμινών και των πρωτεϊνών στο δέρμα προσδίδουν σε αυτό μια εικόνα αλλοίωσης, με αποτέλεσμα να δείχνει άτονο, θαμπό με εμφανή σημεία κόπωσης και γήρανσης.\nΓια τη βελτίωση της όψης του δέρματος έχουν εδραιωθεί πολλές επιστημονικές μέθοδοι, άλλες με χαμηλό κόστος και άλλες με υψηλότερο. Άλλες κάνουν χρήση εξωγενών αυξητικών παραγόντων για ανάπλαση και άλλες αυτόλογων αυξητικών παραγόντων (από το αίμα μας). Ορισμένες πραγματοποιούνται στο χειρουργικό τραπέζι και άλλες με λιγότερο επεμβατικές μεθόδους. Στις τελευταίες, για να επιτευχθεί ένα αποτέλεσμα συντήρησης που δεν θα χρειαστεί αργότερα μια πιο επιθετική αντιμετώπιση είναι απαραίτητη η επαναληψιμότητα.\nΤα αποτελέσματα των μεθόδων των αισθητικών παρεμβάσεων, μέχρι τώρα, έχουν μέση διάρκεια 9-18 μήνες. Έχοντας σκοπό την αύξηση της χρονικής διάρκειας του αποτελέσματος, η εντατική ιατρική έρευνα απέδωσε καρπούς. Ανακαλύφθηκαν μέθοδοι και κατασκευάστηκαν εξελιγμένες συσκευές που αναπλάθουν το δέρμα και απαλλάσσουν από τις ρυτίδες, μέσω της ενεργοποίησης φυσικών μηχανισμών αυτοδιόρθωσης στον οργανισμό.\nΜία από αυτές βασίζεται στον ιονισμό σωματιδίων ενός αερίου μεταξύ δέρματος και συσκευής, χρησιμοποιώντας την 4η κατάσταση της ύλης, το Plasma. Πρόκειται για την πιο εξελιγμένη μέθοδο ανάπλασης-σύσφιξης και αναγέννησης δέρματος, χωρίς χειρουργικές τομές και μεγάλο χρόνο ανάρρωσης, γνωστή και ως μη χειρουργικό facelift αφού η επιστροφή στις δραστηριότητες επιτρέπεται αμέσως μετά τη θεραπεία.\nΟ ασφαλής εξοπλισμός που διαθέτει το μηχάνημα δημιουργεί έναν ιονισμό στα σωματίδια του αέρα μεταξύ του άκρου (tip) της συσκευής και του δέρματος, για να σχηματιστεί “Plasma”. Παράγεται ένα ηλεκτρικό τόξο που οδηγεί στην εξάχνωση, δηλαδή τη μετατροπή του στερεού (δέρμα) σε αέριο (plasma). Επομένως, τα αποτελέσματα είναι άμεσα ορατά.\nΤο σημαντικό είναι ότι δεν δημιουργείται βλάβη στους γύρω ιστούς, αφού δε μεταφέρεται θερμότητα, όπως συμβαίνει με τις ραδιοσυχνότητες και τα Laser. Το δέρμα συστέλλεται και συσφίγγει και το τελικό αποτέλεσμα είναι συγκρίσιμο με εκείνο των χειρουργικών επεμβάσεων.\nΗ μέθοδος Plasma, όπως ονομάζεται, προσφέρει χειρουργική ακρίβεια χωρίς, όμως, τη χρήση νυστεριού και χωρίς τη χρήση ενδοφλέβιας αναισθησίας ή κάποιας ενέσιμης φαρμακευτικής ουσίας.\nΠολλές μελέτες έχουν δείξει μέχρι σήμερα ότι η μέθοδος Plasma ενδείκνυται για τη θεραπεία των πεσμένων άνω βλεφάρων (βλεφαροπλαστική), καθώς και της έντονης ρυτίδωσης γύρω από τα μάτια. Αντιμετωπίζει τα σημάδια ακμής ή τις ρυτίδες γύρω από το στόμα, το μέτωπο και τις ρινοπαρειακές αύλακες, καθώς και αποτελεί λύση στην εμφάνιση διπλοσάγονου και των ρυτίδων του λαιμού, ακόμη και στην αντιμετώπιση των ραγάδων μετά από σημαντική απώλεια κιλών και δυσχρωμιών από την έκθεση στον ήλιο.\n«Πρόκειται για μια ανώδυνη θεραπεία, που μόνο στις πιο ευαίσθητες περιοχές, όπως τα μάτια, απαιτεί τη χρήση μιας τοπικής αναισθητικής κρέμας. Με την εφαρμογή της μεθόδου Plasma στο δέρμα δημιουργούνται μικρές τελίτσες ουλώδους ιστού (κρούστες) εξαιτίας της εξάχνωσης. Αυτές οδηγούν στην έναρξη διαδικασιών αυτοδιόρθωσης στο δέρμα, με αποτέλεσμα την ανάπλαση της επιδερμίδας. Οι κρούστες παραμένουν για 4-6 μέρες. Μέχρι να πέσουν και να δώσουν το νεοσχηματισθέν δέρμα, μπορεί να καλυφτούν με ειδικό make-up. Ο χρόνος και ο αριθμός συνεδριών εξαρτάται από την περιοχή του προσώπου που χρήζει βελτίωσης και τη βαρύτητα του προβλήματος», διευκρινίζει η Δρ. Κατσούλη.\nΤο αποτέλεσμα είναι εντυπωσιακό ακόμη και αμέσως μετά την πρώτη συνεδρία, συνήθως, όμως, ολοκληρώνεται στους 3 μήνες. Ο αριθμός των επισκέψεων καθορίζεται από το γιατρό και μπορεί να είναι από 1-3, με μεσοδιάστημα τουλάχιστον 40 ημερών.\nΕνδιάμεσα των θεραπειών δεν επιτρέπεται η έγχυση ενέσιμων ουσιών στις «προς θεραπεία» περιοχές, χημικά ή άλλου τύπου peeling καθώς και η χρήση laser. Επιτρέπεται η καλή ενυδάτωση και φυσικά η χρήση αντηλιακής προστασίας.\n«Η συγκεκριμένη μέθοδος προσφέρει νεότερη και ανανεωμένη επιδερμίδα, χωρίς νυστέρι, ενέσιμες θεραπείες ή φάρμακα. Ο μικρός χρόνος αποθεραπείας και το γεγονός ότι είναι ανώδυνη την καθιστούν ελκυστικότερη ανάμεσα στις άλλες μη χειρουργικές θεραπείες. Τα πιο σημαντικά της προτερήματα είναι η μεγάλη διάρκεια στο αντιγηραντικό αποτέλεσμα που χαρίζει, το οποίο κυμαίνεται από 3-4 χρόνια, αλλά και το σχετικά χαμηλό κόστος. Σε ότι αφορά στις βλάβες στο δέρμα, όπως ουλές ακμής ή ραγάδες, τα αποτελέσματα είναι μόνιμα», καταλήγει η Δρ. Γεωργία Κατσούλη\nΠροηγούμενο άρθροΈνας ολοκληρωμένος οδηγός για ασφαλή σχολεία\nΕπόμενο άρθροΗ Abbott ανακοινώνει την άμεση διάθεση των εργαστηριακών τεστ ανίχνευσης αντισωμάτων του COVID-19 στην Ελλάδα, που φέρουν τη σήμανση CE


3 Λάθη που Κάνετε από τη Στιγμή που θα Κλείσετε το Ξυπνητήρι σαςspirossoulis.com – the home issue 3 Λάθη που Κάνετε από τη Στιγμή που θα Κλείσετε το Ξυπνητήρι σας\nΈνα πλήθος πολύ μικρών αποφάσεων συμβάλει στο πώς νιώθουμε και πώς περνάμε τη μέρα μας.\nΜερικές μικρές, κακές κινήσεις που οι περισσότεροι κάνουν το πρωί, είναι ικανές κυριολεκτικά να καταστρέψουν τις ώρες που ακολουθούν.\nΈνα πλήθος πολύ μικρών αποφάσεων συμβάλει στο πώς νιώθουμε και πώς περνάμε τη μέρα μας. Σύμφωνα με το Business Insider, όμως, μερικές μικρές, κακές κινήσεις που οι περισσότεροι κάνουν το πρωί, είναι ικανές κυριολεκτικά να καταστρέψουν τις ώρες που ακολουθούν. Κόψτε, λοιπόν, αυτές τις μικρές συνήθειες για να απολαμβάνετε περισσότερο τη μέρα σας. Ας δούμε ποιες είναι!\nΠατάτε αναβολή Πριν αλλάξετε πλευρό και ασυναίσθητα πατήσετε το κουμπί της αναβολής, κάντε μια μικρή παύση. Η μέρα δεν έχει καν ξεκινήσει κι εσείς είστε έτοιμοι να κάνετε ένα νέο λάθος. Οι περισσότεροι ειδικοί που ασχολούνται με τον ύπνο πιστεύουν πως η αναβολή δεν είναι καλή ιδέα. Αφενός γιατί αν κοιμηθείτε βαθιά θα μπείτε σε έναν φαύλο κύκλο που δεν θα τελειώνει ποτέ. Αφετέρου γιατί θα νιώθετε περισσότερο κουρασμένοι απ’ ότι αν είχατε σηκωθεί την πρώτη φορά που χτύπησε το ξυπνητήρι σας.\nΠριν αλλάξετε πλευρό και ασυναίσθητα πατήσετε το κουμπί της αναβολής, κάντε μια μικρή παύση.\nΤο πρώτο πράγμα που κάνετε είναι να βλέπετε τα mail σας Είναι ένα εύκολο λάθος και αν εθιστείτε σε αυτή τη συνήθεια, θα είναι δύσκολο να την κόψετε. Τα mail σας ενδέχεται να έχουν παγίδες: άνθρωποι που ζητάνε πράγματα από εσάς, απρόσμενες εκπλήξεις, υπενθυμίσεις για υποχρεώσεις… τα προβλήματα μπορεί να είναι άπειρα. Περιμένετε, λοιπόν, 1 ώρα πριν ελέγξετε τα mail σας. Υπάρχουν ελάχιστα πράγματα που δεν μπορούν να περιμένουν τουλάχιστον 1 ώρα.\nΕίναι ένα εύκολο λάθος και αν εθιστείτε σε αυτή τη συνήθεια, θα είναι δύσκολο να την κόψετε.\nΠίνετε καφέ στο δρόμο για τη δουλειά Φυσικά και δεν υπάρχει τίποτα το μεμπτό στο να σταματήσετε και να πάρετε έναν καφέ για να δώσετε ώθηση στα επίπεδα της ενέργειάς σας. Ειδικά, όμως, το πρωί, πριν τιw 9.30, κάνετε κακό στο σώμα σας. Ο οργανισμός παράγει μεγαλύτερα επίπεδα κορτιζόλης, μιας ορμόνης του στρες που εξισορροπεί την ενέργεια, μεταξύ 8 και 9 το πρωί. Για τους περισσότερους ανθρώπους, η καλύτερα ώρα για να πίνουν καφέ είναι μετά τις 9.30. Αν βάλετε καφείνη στον οργανισμό σας πολύ νωρίς, το σώμα σας θα προσαρμοστεί, παράγοντας λιγότερη κορτιζόλη, πράγμα που σημαίνει ότι δημιουργείται το αντίθετο αποτέλεσμα.\nΓια τους περισσότερους ανθρώπους, η καλύτερα ώρα για να πίνουν καφέ είναι μετά τις 9.30.\nΑυτό το έξυπνο ξυπνητήρι σας όχι μόνο σας αφυπνίζει αποτελεσματικά, αλλά σας σερβίρει και τον πρώτο καφέ της ημέρας!\nΔεν θα Πιστέψετε τι Κάνουν Αυτοί οι "Έξυπνοι" Σκουπιδοτενεκέδες


mini.press: Η ιστορία πίσω από το πτώμα στον καταψύκτη\nΗ ιστορία πίσω από το πτώμα στον καταψύκτη\nΔεν έχουν τέλος οι μακάβριες λεπτομέρειες του εγκλήματος της Καλλιθέας. Τον νεκρό αναγνώρισε ο αδελφός του, αφού είχε ολοκληρωθεί η φυσική διαδικασία «ξεπαγώματος», προκειμένου να μην αλλοιωθούν στοιχεία που θα διευκόλυναν τη σύλληψη των δραστών. Η σορός του άτυχου 63χρονου ναυτικού Βασίλη Κοκκίνη ήταν τυλιγμένη με σεντόνι και σακούλες, ενώ το πτώμα ήταν φιμωμένο και δεμένο χειροπόδαρα.\nΣύμφωνα με πληροφορίες και μαρτυρίες, ο ναυτικός, που βρισκόταν σε διάσταση με την 43χρονη Βουλγάρα, η οποία αναζητείται, βρισκόταν για χρόνια σε δικαστική διαμάχη για την επιμέλεια του παιδιού τους. Ο παππούς του παιδιού και πατέρας του θύματος φέρεται να είχε ανοίξει στον εγγονό του, το 2005, λογαριασμό με ποσό που ξεπερνούσε τις 200.000 ευρώ, και με συνδικαιούχους τους γονείς του παιδιού.\nΗ σχέση του ζευγαριού όμως πήρε την κάτω βόλτα, ενδεχομένως λόγω του σπάταλου τρόπου ζωής της μητέρας και το ζευγάρι χώρισε τελικά, μετά από τρία χρόνια, το 2008. Έκτοτε η επιμέλεια του παιδιού ήταν «μήλο της έριδος» μεταξύ των γονιών. Αρχικά δόθηκε στη μητέρα, υπό όρους, τους οποίους όμως εκείνη παραβίασε, φεύγοντας από την Ελλάδα για τη Βουλγαρία, μαζί με το παιδί. Σε βάρος της εκδόθηκε ένταλμα σύλληψης, μετά από δικαστική προσφυγή του πατέρα-θύματος. Όταν η εκείνη εμφανίσθηκε στο Ελευθέριος Βενιζέλος, συνελήφθη και το παιδί «επέστρεψε» στον πατέρα του.\nΤελικά η επιμέλεια δόθηκε και πάλι στη μητέρα, με την προϋπόθεση να έχει επαφή και με τον πατέρα του. Υπενθυμίζεται ότι η τύχη της μητέρας αγνοείται περίπου από την περίοδο όπου χάθηκαν τα ίχνη και του άτυχου ναυτικού.


ΝΕΕΣ ΡΥΘΜΙΣΕΙΣ ΓΙΑ ΥΠΕΡΧΡΕΩΜΕΝΑ ΣΤΟ ΝΟΜΟ | ΠΥΛΟΣ News - Η Δυτική Μεσσηνία στο Διαδίκτυο\nHome / ανεργία / Ελλάδα / greece / news / pylos / ΝΕΕΣ ΡΥΘΜΙΣΕΙΣ ΓΙΑ ΥΠΕΡΧΡΕΩΜΕΝΑ ΣΤΟ ΝΟΜΟ\nΝΕΕΣ ΡΥΘΜΙΣΕΙΣ ΓΙΑ ΥΠΕΡΧΡΕΩΜΕΝΑ ΣΤΟ ΝΟΜΟ\nellinas Τετάρτη, Μαρτίου 18, 2015 ανεργία , Ελλάδα , greece , news , pylos Edit\nΤις οφειλές τους ρύθμισαν δύο ζευγάρια με αποφάσεις του Ειρηνοδικείου Καλαμάτας, το οποίο τους ενέταξε στις ρυθμίσεις των υπερχρεωμένων νοικοκυριών.\nΜάλιστα, το ένα θα απαλλαγεί με την τήρηση των ρυθμίσεων από το 1/3 της οφειλής του και από χρέη που ξεπερνούν το μισό εκατομμύριο ευρώ, θα πληρώσει μόνο 175.000 ευρώ.\nΑπό 500, μόνο τα 175\nΗ απόφαση αφορά ζευγάρι με 4 παιδιά, εκ των οποίων τα τρία σπουδάζουν και το ένα είναι μαθητής. Ο άντρας, 51 ετών, είναι συνταξιούχος των Σωμάτων Ασφαλείας και η μηνιαία σύνταξή του ανέρχεται σε 1.358,56 ευρώ. Η 49χρονη σύζυγός του εργάζεται στον τομέα υγείας και μετά τις μειώσεις που έχει υποστεί, μαζί με πολυτεκνικό επίδομα, λαμβάνει το μήνα 614,26 ευρώ.\nΤο ζευγάρι από κοινού έχει στην ιδιοκτησία του μια κατοικία 167 τ.μ., εμπορικής αξίας 190.000 ευρώ. Ο καθένας κατέχει ένα αυτοκίνητο αξίας 1.200 ευρώ έκαστο.\nΑπό κοινού έχουν λάβει τρία στεγαστικά δάνεια, συνολικού ύψους 362.244,47 ευρώ και ένα καταναλωτικό ύψους 20.103,75 ευρώ. Ο άντρας έχει λάβει κι άλλα δάνεια, αλλά και πιστωτικές κάρτες, με συνολική οφειλή 76.963,07 ευρώ, ενώ η γυναίκα έχει οφειλές ύψους 41.263,20 ευρώ.\nΣυνολικά οφείλουν 500.574,49 ευρώ. Οι δαπάνες διαβίωσής τους μαζί με τα έξοδα των παιδιών τους υπολογίσθηκαν από το δικαστήριο στα 2.470 ευρώ.\nΤο δικαστήριο τους αναγνώρισε μόνιμη και διαρκή αδυναμία πληρωμής λόγω των μειώσεων και της οικονομικής κρίσης από το 2010 και αποφάσισε θετικά για τη ρύθμιση των χρεών τους. Ειδικότερα, όρισε για τα επόμενα 4 χρόνια να καταβάλλουν 300 ευρώ το μήνα. Με την ολοκλήρωση της ρύθμισης αυτής, για τη διάσωση του σπιτιού τους πρέπει για 20 έτη να καταβάλουν μηνιαίως 672,92 ευρώ.\nΌταν ολοκληρωθούν και οι δύο ρυθμίσεις, θα έχουν καταβάλει συνολικά 175.900 ευρώ και αφού τις έχουν τηρήσει, θα απαλλαγούν από το υπόλοιπο της οφειλής.\nΗ δεύτερη περίπτωση αφορά ζευγάρι, έναν 42χρονο και μια 33χρονη, που έχουν 5 ανήλικα παιδιά. Ο άντρας στο χώρο της εκπαίδευσης έμεινε για αρκετό καιρό άνεργος, ενώ απασχολήθηκε και με 8μηνη σύμβαση ως εργάτης σε Δήμο, με μισθό 586,83 ευρώ.\nΗ γυναίκα είναι συνταξιούχος του ΙΚΑ λόγω αναπηρίας και λαμβάνει μηνιαίως 600 ευρώ, ενώ παίρνει επίσης πολυτεκνικό επίδομα και επίδομα ΟΓΑ, ύψους 308,33 ευρώ το μήνα.\nΟι δαπάνες διαβίωσης της οικογένειας υπολογίσθηκαν από το Ειρηνοδικείο Καλαμάτας στα 1.200 ευρώ μηνιαίως. Από κοινού έχουν στην ιδιοκτησία τους ένα διαμέρισμα 74 τ.μ., εμπορικής αξίας 52.510,28 ευρώ.\nΑπό κοινού έχουν λάβει στεγαστικό δάνειο με οφειλή 193.939,77 ευρώ, ενώ ο άντρας έχει ακόμα οφειλές από δάνεια ύψους 15.583,62 ευρώ και η γυναίκα οφειλή 17.277,4 ευρώ.\nΑπό το 2008 το δικαστήριο τους αναγνώρισε μόνιμη αδυναμία πληρωμής, ενώ αμφότεροι είχαν ξεκινήσει να εργάζονται σε συγγενική εταιρεία, η οποία όμως τελικά έκλεισε.\nΕπίσης, το ζευγάρι από κοινού διαθέτει ένα διαμέρισμα 50 τ.μ. και εμπορικής αξίας 50.000 ευρώ, ενώ ο άντρας έχει στην ιδιοκτησία του ένα οικόπεδο 105 τ.μ., αξίας 2.000 ευρώ και η γυναίκα ένα ελαιοπερίβολο, αξίας 2.000 ευρώ.\nΤο δικαστήριο αποφάσισε να ρυθμισθούν τα χρέη του ζευγαριού, με εξαίρεση την εκποίηση της κύριας κατοικίας και των κτημάτων, αλλά διατάσσει την εκποίηση του διαμερίσματος.\nΣυγκεκριμένα, ορίζει για τα επόμενα 5 χρόνια να καταβάλει ο καθένας 100 ευρώ μηνιαίως. Για τη διάσωση του σπιτιού 4 χρόνια μετά θα ξεκινήσουν να πληρώνουν, για 20 έτη, 87,51 ευρώ ο καθένας το μήνα.\nΓια το διαμέρισμα διατάσσει μέσα στα επόμενα 2 χρόνια να πωληθεί στην τιμή της εμπορικής του αξίας και αν αυτό δεν είναι εφικτό, να μισθωθεί για 20 έτη προς 200 ευρώ το μήνα. Αν τηρηθούν όλοι αυτοί οι όροι, το ζευγάρι θα απαλλαχθεί από το υπόλοιπο της οφειλής.


Αντιφασιστική πορεία αλληλεγγύης στη Δάφνη για τον 11χρονο Αμίρ | Ειδησεις\nΑντιφασιστική πορεία αλληλεγγύης στη Δάφνη για τον 11χρονο Αμίρ\nΑντιφασιστική πορεία πραγματοποιήθηκε από συλλογικότητες του αντιεξουσιαστικού χώρου στις γειτονιές της Δάφνης, με αφορμή τη ρατσιστική επίθεση στο σπίτι που ζει ο 11χρονος Αφγανός μαθητής Αμίρ.\n07/11 / 2017 21:29\nΜε κεντρικό σύνθημα «οι μετανάστες είναι αδέλφια ταξικά, στρατόπεδα συγκέντρωσης ποτέ και πουθενά», οι διαδηλωτές καταδίκασαν κάθε είδους ρατσιστικές συμπεριφορές και εξέφρασαν την αλληλεγγύη τους στον 11χρονο Αμίρ.\nΟι διαδηλωτές συγκεντρώθηκαν αρχικά στην πλατεία Καλογήρων μπροστά από το μετρό της Δάφνης, κατευθύνθηκαν στις γειτονιές της περιοχής και σταμάτησαν μπροστά από το σπίτι του 11χρονου μαθητή, όπου και φώναξαν συνθήματα συμπαράστασης και αλληλεγγύης για τον Αμίρ.\nΌπως αναφέρουν σε ανακοίνωσή τους, «το κίνημα δεν έμεινε ποτέ και δε θα μείνει ούτε τώρα αμέτοχο σε τέτοιες προκλήσεις. Αντίθετα, απαντούσε και απαντά με τα όπλα που διαθέτει. Την αλληλεγγύη και τον μαχητικό αντιφασισμό». Πηγή: ΑΠΕ\nΕπεισόδια στην αντιφασιστική πορεία στη Θεσσαλονίκη – Εκτεταμένη χρήση χημικών και προσαγωγές (βίντεο)\nΔολοφονία στη Δάφνη: Στους γονείς της 31χρονης η επιμέλεια για το παιδί\n«Βόμβα» στο ελληνικό ποδόσφαιρο


Τζίνα Βογιατζή: Έπεσε από γκρεμό σε βόλτα με τον σκύλο της - RP| Site επικαιρότητας σχολιασμού ανάλυσης ελληνικής και παγκόσμιας εμβέλειας\nΤζίνα Βογιατζή: Έπεσε από γκρεμό σε βόλτα με τον σκύλο της\nΚαλό ταξίδι Τζίνα. Είμαστε συγκλονισμένοι με το ξαφνικό χαμό της Τζίνας μας… Η βόλτα με τον αγαπημένο της σκύλο ήταν μοιραία. Δεν θα ξεχάσουμε ποτέ τα πιο λαμπερά πράσινα μάτια και αυτό το υπέροχο χαμόγελο της. Κουράγιο Δήμητρα & Σταύρο… Η σκέψη μας είναι μαζί σας…» ανέφερε χαρακτηριστικά η ανάρτηση.\nΠροηγούμενο άρθροΗλίας Μόσιαλος: Η Ελλάδα θα αρχίσει να σχεδιάζει επιστροφή σε μερική κανονικότητα τον Απρίλιο\nΕπόμενο άρθροΜια «σύγχρονη πειρατεία»: Η Γερμανία κατηγορεί τις ΗΠΑ για «κλοπή» αεροσκάφους με μάσκες


Γαλλική γαστρονομία - xenesglosses.eu\nΤρίτη, 24/11/2020, 23:02\nHome / Γαλλικά / Άλλα άρθρα / Γαλλική γαστρονομία\nΔημοσιεύτηκε: 9:38 πμ Αύγουστος 20th, 2012 0\nΕίναι αλήθεια ότι η χώρα μας διαθέτει μια απίθανη ιστορία μαγειρικής που προέρχεται απ΄όλες τις περιοχές της. Σας προσκαλούμε να ανακαλύψετε αυτή τη μαγειρική, πραγματική μετάβαση στην ιστορία και στη γεωγραφία των γεύσεων.\nΒΟΡΙΟΑΝΑΤΟΛΙΚΑNορ-Πα-Ντε-Καλέ (Νord-Pas-De-Calais) :\nH κουλτούρα του ποτ ο φε (pot-au-feu)Στη Λίλη και στο Βορρά, μαγειρεύουμε τα πάντα στη μαρμίτα: από το Βατερζόϊ (Waterzoï), είδος μπουγιαμπέσας με διάφορα ψάρια ποταμίσια στο Οσπό (Hochepot) βασισμένο σε κρέατα, ουρά βοδιού και βραστά λαχανικά!\nΣτα παράλια, μαγειρεύουμε το χέλι, με βούτυρο, με κρέμα και με ελαφριά μυρωδικά. Στο Καμπραί, θα βρούμε τα γλυκά Μπετίζ και τα λουκάνικα Αντούιγ…αλλά και ένα υπέροχο τυρί, το Τομ ντε Καμπραί, ωριμασμένο στη μπύρα! Σ΄αυτή την περιοχή, όλα τα τυριά έχουν χαρακτήρα και πολύ δυνατή γεύση.\nΔε μπορούμε να μιλάμε για το Βορρά χωρίς να αναφερθούμε στις μπύρες, άσπρη, Γκεζ και Τρουά-Μον που συναγωνίζονται τις προτιμήσεις των φαν. Τέλος, μια σταγόνα τζινιέβρα, θα τονίσει τη μύηση στην τοπική γαστρονομία.\nΜερικές σπεσιαλιτέ που θα σας ανοίξουν την όρεξη για να έρθετε…Στη Λίλη.\nΔοκιμάστε τη φλαμανδική καρμπονάδα, μικρά κομμάτια μοσχαριού σιγοψημένα σε μπύρα και σε καστανή ζάχαρη, πίνοντας μια τοπική μπύρα. Δοκιμάστε την στο Οινομαγειρείο Σε λα Βιειγ, στο 60 rue de Gand. Στο Μετζ, πρέπει να δοκιμάσετε τα επιδόρπια όπως η τάρτα από τζάνερο. Μικρό μάθημα ζαχαροπλαστικής…απλώστε το φύλλο σ΄ένα ταψάκι για τάρτες. Γαρνίρετε το κάτω μέρος με τζάνερα. Ανακατέψτε τη ζάχαρη, τα αμύγδαλα, το γάλα και τ΄αυγά. Ρίξτε το μείγμα πάνω στα φρούτα. Ψήστε σε μέτριο φούρνο. Πριν σερβίρετε, πασπαλίστε με ζάχαρη άχνη. Σσσς, είναι μυστικό μην διαδώσετε τη συνταγή! Υλικά : Φύλλο κρούστας, 150 γρ.ζάχαρη, 2 αυγά, 100 γρ.γάλα, 100 γρ.αμυγδαλόψιχα, 400 γρ.τζάνερα, 30 γρ.ζάχαρη άχνη.\nMυλούζ, το Baeckaoffa θα σας ξετρελάνει και αν δε μπορείτε να πάτε εκεί, να η συνταγή. Για 5-6 άτομα: 500 γρ.κόντρα ή ωμοπλάτη αρνιού χωρίς κόκκαλο, 500 γρ.στήθος μόσχου αποστεωμένου, 1 κιλό πατάτες, 250 γρ.κρεμμύδι, 2-3 σκελίδες σκόρδο, 500 γρ. λευκό pinot ή riesling, μαϊντανό, θυμάρι, δάφνη, αλάτι, πιπέρι. Κόψτε το κρέας σε μικρά κομμάτια. Το αφήνετε για 24 ώρες σε μαρινάτα κρασιού, κρεμμυδιών, σκόρδου, μυρωδικών, προσθέτετε αλάτι και το πιπέρι.\nΣ΄ένα πήλινο σκεύος, επιστρώνετε μια σειρά πατάτες κομμένες λεπτές, μετά μια σειρά κρέας, τα κρεμμύδια λεπτοκομμένα, μια νέα σειρά πατάτες και μετά κρεμμύδια. Βρέξτε με λίγο λευκό κρασί. Κλείστε το σκεύος με το καπάκι και ψήστε στο φούρνο στους 180° για 2 έως 2,5 ώρες. Σερβίρετε όπως έχει. Συνοδεύεται με ένα λευκό pinot, ή ένα tokay pinot gris ή ένα pinot noir. Και αν μπορείτε να πάτε στη Μυλούζ, γευτείτε τη σπεσιαλιτέ στο εστιατόριο Zum Sauwadala, που βρίσκεται στο 13, rue de l’Arsenal, 68 100 Mulhouse.\nΗ Πικαρδία (Picardie): ένας λαχανόκηποςΓη του σιταριού, αγροτική πεδιάδα, η Πικαρντί έχει παραδοσιακή και απλή γαστρονομία.\nΗ Σομ αποτελεί έναν απίστευτο κήπο παραγωγής γεωργικών προϊόντων και λαχανικών. Για να πειστεί κανείς, αρκεί να κάνει ένα κατάλογο με τα γευστικά λαχανικά της περιοχής : καρότο, κάρδαμο, ραδίκι λευκόφυλλο (endive), σαλικόρνια, ραβέντι και μήλο που καλλιεργείται τόσο για το μηλίτη όσο και για τα επιδόρπια.\nΣτη Σομ ψαρεύουμε χέλια, πέστροφες, κυπρίνους, λούτσους, ποταμολάβρακα που θα νοστιμέψουν σούπες και φρικασέ. Και στα παράλιά της, ψάρια της θάλασσας όπως η γλώσσα, το φασί ατλαντικού, το λαβράκι και η ρέγκα.\nΗ Πικαρδία ξεχειλίζει από εκπληκτικά θαλασσινά και μεταξύ άλλων σπεσιαλιτέ, σας συμβουλεύουμε να δοκιμάσετε τη Φισέλ Πικάρντ (ficelle picarde), ρέγκες μαρινάτες α λα Αμπεβιλουάζ, χωρίς να ξεχνάμε το παραδοσιακό gâteau battu. Κάντε μια στάση για να φάτε το πατέ από κρούστα πάπιας της Αμιένης και για να δοκιμάσετε οπωσδήποτε τα Μακαρόν, που φτιάχνονται από αμύγδαλα και μέλι.\nΓευτείτε τα με συνοδεία μηλίτη, παραδοσιακό ποτό της περιοχής.Για να σας ανοίξει ακόμα περισσότερο η όρεξη, η συνταγή της ficelle picarde (για 2 άτομα): ετοιμάστε τη ζύμη για κρέπες ανακατεύοντας 75 γρ.αλεύρι, 1/8 λίτρου γάλα, 1 αυγό και αλάτι. Φτιάξτε 4 κρέπες, όσο το δυνατό πιο λεπτές. Για τη γαρνιτούρα, βάλτε 100 γρ.μανιτάρια, 1 εσαλότ, 1 κουταλιά σούπας αλεύρι, 1 ποτήρι γάλα, 4 φέτες ζαμπόν, 100 γρ. κρέμα γάλακτος και 100 γρ. τριμμένη γραβιέρα.\nΤοποθετείστε μια φέτα ζαμπόν πάνω στην κρέπα και μέσα σε τηγάνι σοτάρετε τα μανιτάρια κομμένα σε πολύ μικρά κομμάτια με την εσαλότ και το βούτυρο. Μετά απλώστε και τυλίξτε την κρέπα. Βάζετε κρέμα γάλακτος και τριμμένη γραβιέρα πριν βάλετε τις κρέπες στο φούρνο για 10 λεπτά περίπου. Σερβίρεται ζεστό και με λαιμαργία!\nΗ Αλσατία : η παραδοσιακή σουκρούτ ( choucroute)\nΚαι αν σας πω : φουα γκρα και σουκρούτ ; Ναι, έχουμε φτάσει στην Αλσατία και θα περάσουμε από το Στρασβούργο για να ανακαλύψουμε τις τοπικές γεύσεις. Πρώτα απ΄όλα ας κάνουμε μια ολιγόλεπτη στάση για να μιλήσουμε για τη σουκρούτ.\nΗ σουκρούτ δεν είναι το παραδοσιακό πιάτο της Αλσατίας είναι ΤΟ πιάτο του κάθε Αλσατού, ο οποίος, όπως λέει η παράδοση, ετοίμαζε προσωπικά τη σουκρούτ και αυτό έως τις αρχές του 20ου αιώνα. Οικογενειακό πιάτο, πιάτο της Κυριακής, έχει ακόμα πολλά χρόνια ζωής μπροστά του.\nΣερβίρεται σε όλες τις καλές μπρασερί. Το φουά γκρα αποτελεί επίσης επινόηση της Αλσατίας. Εδώ γεννήθηκε η ιδέα από τον μάγειρα του στρατάρχη de Contades και πολύ σύντομα η συνταγή έφτασε μέχρι τις Βερσαλλίες…\nΠριν ξεκινήσουμε να δοκιμάζουμε διάφορες σπεσιαλιτέ, παίρνουμε ένα απεριτίφ που εδώ αποτελείται πάντα από μια μπύρα και από μπρέτζελ (bretzel) – αλμυρά μπισκότα . Το baeckeoffe (πατάτες και χοιρινό), η τάρτα φλαμπέ και τα spaetzle (ένα είδος μακαρονιών) που συνοδεύουν τα πουλερικά ή το κυνήγι είναι μερικές από τις σπεσιαλιτέ της περιοχής.\nΟι τάρτες είναι ένα σημαντικό μέρος του αλσατικού τραπεζιού : flammekueche ή τάρτα φλαμπέ, με ζυμάρι, κρέμα, κρεμμύδια και λαρδί. Κι ας μην ξεχνάμε το περίφημο πεν ντ΄επίς (pain d’épices), είδος κέϊκ με μπαχαρικά πολύ φημισμένο στην περιοχή.\nΤέλος το λευκό κρασί, με καταπληκτικές ποικιλίες μοναδικής και αμίμητης γεύσης όπως το Riesling, το Gewurztraminer, το Muscat, το Tokay Pinot Gris, το Sylvaner, το Pinot Blanc και το Pinot Noir.\nNανσύ και Λορραίνη : το τζάνερο και η κενταύρια\nΣτη Λορραίνη και στα περίχωρα του Νανσύ, η μαγειρική κλίνεται στους χρόνους του παστού, της κονσέρβας, του πατέ, του ζελέ, του ο-ντε-βι (τσίπουρο)…και όλες οι λέξεις ακόμα και οι τίτλοι των συνταγών είναι υπέροχοι και μαρτυρούν τη γευστική ευχαρίστηση που παρέχουν τα εδέσματα της περιοχής.\n΄Οσο για τα υλικά, εδώ βρίσκουμε εκπληκτικές αναμείξεις παραδοσιακών προϊόντων όπως το κυνήγι, τα αλλαντικά, τα ψάρια, τα μικρά μανιτάρια του δάσους αλλά και άγρια φρούτα του δάσους.\nΗ περιοχή προσφέρει ένα πλούσιο κατάλογο οινοπνευματωδών ποτών, το τσίπουρο από τζάνερο, το μαύρο φραγκοστάφυλο, το περλέ ραβέντι. Στην παλιά πρωτεύουσα των Δουκών της Λορραίνης, το Νανσύ, βρίσκουμε ένα περίφημο macaron. Θα πρέπει όμως να δοκιμάσουμε το λουκάνικο, την ομελέτα, το περγαμόντο, το γλυκό σοκολάτα…Τέλος, εάν θέλετε να πάρετε μαζί σας ένα ενθύμιο, αγοράστε μέλι ελάτης Βοσγίων. Το μέλι αυτό χρησιμεύει στην παρασκευή του πεν ντ΄επίς και των φημισμένων καραμελών από μέλι.\nΒουργουνδία : μαγειρική με κόκκινο κρασί\nΗ Βουργουνδία είναι η γη του κρασιού και τα εκπληκτικά της κρασιά επηρέασαν κατά μεγάλο βαθμό την κουζίνα της. Από το κλασσικό μοσχάρι Μπουργκινιόν, με σάλτσα κρασιού, στα μαγειρευτά με λαρδί και κόκκινο κρασί μεταξύ των οποίων τα αυγά ή ο κόκορας κρασάτος, έως τα αλλαντικά και το ζαμπόν με μαϊντανό, όλες οι σπεσιαλιτέ της περιοχής περιέχουν ή τρώγονται συνοδεία ενός από των κρασιών των καλύτερων αμπελώνων της Βουργουνδίας.\nΣτις πλαγιές του ποταμού Σον (Saône), διαλεχτοί αμπελώνες διαδέχονται ο ένας τον άλλο : Aloxe-Corton, Nuits-St-Georges, Vosne-Romanée, Vougeot, Chambolle-Musigny, Gevrey-Chambertin …Φτάνουμε στη Ντιζόν, φημισμένη για τη μουστάρδα της και το Κιρ (κρασί βουργουνδίας και λικέρ φραγκοστάφυλου). Στη Μακόν, το Pouilly Fuissé έχει γίνει τραγούδι, αλλά βρίσκουμε και τη γνωστή ράτσα λευκών αγελάδων σαρολέζ (charolaises) εξαιρετικής ποιότητας.\n΄Οχι πολύ μακριά, στη Μπρες (Bresse), συναντάμε τα περίφημα πουλερικά. Γη πλούσια και καρποφόρα αξίζει να την επισκεφθούμε. Στα νερά του ποταμού Σον βρίσκουμε όλα τα υλικά για να φτιάξουμε μια άλλη σπεσιαλιτέ της περιοχής : την ποσούζ (pauchouse) είδος μπουγιαμπέσας ψαριών του γλυκού νερού όπως το γλύνι, η πέρκα, το χέλι, ο κυπρίνος, ο λούτσος, λευκό κρασί και κρουτόν τριμμένα με σκόρδο. Για επιδόρπιο, τι θα λέγατε για μια σαρλότα « rigodon » ή μια τάρτα αχλαδιού; Αλλη μια περιοχή που αξίζει να επισκεφθεί κάποιος και που επιβεβαιώνει τον πλούτο της γαλλικής γαστρονομίας.\nΦρανς Κοντέ και Βόσγια Ορη: η περιοχή των τυριών\nΣτο δάσος της οροσειράς των Βοσγίων, θα βρείτε λαγούς, ελάφια και αγριοκούνελα που μαλώνουν μεταξύ τους για μια θέση στα χαμόδεντρα. Η Φρανς Κοντέ είναι γεμάτη με θηράματα, όπως μικρές τσίχλες, πέρδικες, καλημάνες και περαστικά βροχοπούλια.\nΣτα ριζά των ελάτων φυτρώνουν απίθανα μανιτάρια όπως μορίγιες, αμανίτες και russula. Μέσα στα ποτάμια και τους χείμαρρους, οι καλύτερες γαστρονομικές σπεσιαλιτέ της περιοχής : πέστροφα (που συνοδεύεται με φουντούκια), οι πεντανόστιμες ποταμίσιες καραβίδες, κροκέτες λούτσου, σουβλάκι χελιού, λάμπρενα, κυπρίνος ή σαρδέλα που βρίσκουμε στην τοπική μπουγιαμπέσα την Pauchose. Αλλά υπάρχουν επίσης και φημισμένα αλλαντικά όπως το λουκάνικο, το Jésu de Morteau.\nΓια τα τυριά, αρκεί να αναφέρει κάποιος τα ονόματά τους για να καταλάβει την σημασία τους : το Bleu du Haut-jura, το Vacherin, η Cancoillotte, το Comté και το Emmenthal. Στην περιοχή αυτή η σούπα σερβίρεται σε όλα τα γεύματα : σούπα με φακές, κριθαρόσουπα με πουλερικά και βατράχια, σούπα φρούτων με κεράσια, πορτοκάλι και φουντούκια, κρεμμυδόσουπα κλπ.\nΕίναι επίσης η περιοχή του μικρού κερασιού, απαραίτητο συστατικό της τοπικής κουζίνας. Σα φρούτο, σαν επιδόρπιο, σαν σούπα ή Κιρς, το κεράσι έχει την τιμητική του στις Γιορτές των Χριστουγέννων. Μάθετε επίσης ότι στα Βόσγια Ορη το λευκό κρασί είναι παρόν στο τραπέζι όπως και μέσα στα εδέσματα που το συνοδεύουν, όπως στο κοτόπουλο, για παράδειγμα, που σχεδόν πάντα μαγειρεύεται με κρασί και κρέμα.\nΣτη ζαχαροπλαστική, βρίσκουμε μια πλούσια ποικιλία τσουρεκιών, ψωμιού/κέϊκ με μπαχαρικά (pain d’épice), γαλέτες, κρέπες και λουκουμάδες. Το νοστιμότερο έδεσμα είναι όμως, χωρίς αμφιβολία, η βάφλα.\nΩβέρνη (Auvergne): αγροτική γη και κουζίνα\nΘρεμμένη με παραδοσιακά προϊόντα της Ωβέρνης, του Καντάλ και του Ανω Λίγηρα, η ωβερνιάτικη κουζίνα, αγροτικής προέλευσης, είναι φημισμένη για το γεμιστό λάχανο μαριναρισμένο όπου προσθέτουμε μερικές φορές και αλλαντικά. Γιατί εδώ το χοιρινό είναι αναπόσπαστο μέρος της ωβερνιάτικης μαγειρικής : ζαμπόν, σαλάμια, χοιρινά πόδια παναρισμένα ή ψητά, παστό χοιρινό με πράσινες φακές του Puy. Ας μην ξεχνάμε επίσης τα νόστιμα κρεατικά Charolais του Allier όπως και των αγελάδων ράτσας Salers από το Cantal.\nΤα πιάτα αυτά συνοδεύονται από «truffade» ή «aligot» (πουρές πατάτας με τυρί tomme του Καντάλ).Την Ανοιξη, το ψάρεμα προσθέτει καταπληκτικές πινελιές στον πίνακα των γαστρονομικών θηραμάτων : άγρια πέστροφα, αρκτοσαλβελίνος, λούτσος, ποταμίσιο λαβράκι. Το φθινόπωρο, στο τραπέζι δεσπόζουν οι δυνατές γεύσεις άγριων θηραμάτων : ελάφι, αγριογούρουνο, υδρόβια και δασικά θηράματα.\nΣτο δάσος, είναι η εποχή που μαζεύουν τα μανιτάρια και τα φρούτα του δάσους που τρώμε αμέσως πριν σερβιριστούν τα τυριά : Saint-Nectaire, Bleu d’Auvergne, Fourme d’Ambert, Cantal, Salers. Και τα τυριά αυτά συνοδεύονται πάντα με έναν οίνο εκ των 5 διαλεκτών αμπελώνων Côtes d’Auvergne : κόκκινο, λευκό, γκρίζο ή ροζέ.\nΛυών και γύρω περιοχές :\nη γαστρονομία με κεφαλαία γράμματα Η Λυών κατέχει στρατηγική γεωγραφική θέση : σταυροδρόμι μεγάλων ευρωπαϊκών χωρών, χτισμένη στη συμβολή δυο ποταμών και μέσα σε μια μεγάλη περιοχή παραγωγής κρασιού : το Μποζολέ (Beaujolais).\nΗ Λυών επωφελείται μιας μακροχρόνιας γαστρονομικής παράδοσης των «μητέρων» που ανέδειξαν και εκμεταλλεύτηκαν την ποιότητα των τοπικών προϊόντων. Χαρακτηριστικό δείγμα της κουζίνας αυτής ο καλύτερος σεφ όλων των εποχών : Paul Bocuse. Υψηλή κουζίνα διεθνώς αναγνωρισμένη, παρέλαβε τους πρώτους τίτλους «ευγένειας» από τα μικρά χαρακτηριστικά εστιατόρια της Λυών «Λε Μπουσόν» που σερβίρουν διάφορες σπεσιαλιτέ αλλαντικών, κρασιών και τυριών των οποίων η μυρωδιά δε θα περάσει…απαρατήρητη : Saint-Marcellin, Saint-Félicien, Cervelle de Canut, Mont d’Or.\nΔοκιμάστε σαν επιδόρπιο τις τοπικές τηγανίτες πασπαλισμένες με ζάχαρη άχνη, ένα αχλάδι Μπελ Ελέν (Belle Hélène), ή τα προφιτερόλ με τη σοκολάτα τους. Η τελευταία αποτελεί επίσης σπεσιαλιτέ της Λυών.Τι είναι το «ταμπλιέ ντε σαπέρ» (Tablier du sapeur, η ποδιά του σκαπανέα); πατσάς μοσχαριού για 4 άτομα, ένα μπουκάλι κρασί Mâconnais λευκό, ένα λεμόνι, μια κουταλιά σούπας μουστάρδα δυνατή, αλάτι, πιπέρι, ένα αυγό, ψίχα ψωμιού, λάδι, βούτυρο και τριμμένη φρυγανιά. Κόψτε τον πατσά σε λωρίδες. Μαρινάρετε μια νύχτα στο κρασί όπου ήδη έχετε προσθέσει το χυμό του λεμονιού, λίγο λάδι, τη μουστάρδα, αλάτι και πιπέρι.\nΤην επομένη, στεγνώστε καλά τα κομμάτια του κρέατος. Βουτήξτε τα μετά σε χτυπημένο αυγό τινάξτε και τυλίξτε το μέσα στην ψίχα. Μετά σωτάρετε σε ζεστό τηγάνι μέσα σε μίγμα λαδιού και βουτύρου, 3 λεπτά από κάθε πλευρά, ανακατεύοντας κατά τη διάρκεια του ψησίματος. Βάλτε το λίγο στο φούρνο για να γίνει πιο μαλακό και λιγότερο λιπαρό. Σερβίρεται με μαγιονέζα ή με σος ταρτάρ και συνοδεύεται από πατάτες στον ατμό.Το όνομα της συνταγής Tablier de sapeur το έδωσε ο Ναύαρχος de Castellane, στρατιωτικός διοικητής της Λυών την εποχή του Ναπολέοντα του 3ου και πρώην σκαπανέας, λάτρης της καλής μαγειρικής. Οι σκαπανείς φορούσαν μια δερμάτινη ποδιά για να προστατεύουν τη στολή τους στις δύσκολες εργασίες.Λίγο πιο πέρα, στη Σαιντ-Ετιέν, θα βρούμε την περίφημη γαλέτα «ραπέ» από πατάτες, παχιά και απολαυστική.\nΓια 4 άτομα, 600 γρ.πατάτες, λάδι, αλάτι και πιπέρι. Η συνταγή είναι απλή και πολύ νόστιμη. Στον τρίφτη, τρίψτε τις πατάτες σε λωρίδες μέτριου πάχους. Ανακατέψτε με τα αυγά, με δυο κουταλιές σούπας αλεύρι, αλάτι και πιπέρι. Τοποθετείστε το μείγμα σε λαδωμένο τηγάνι. Οταν το εσωτερικό είναι καλά ψημένο και η εξωτερική επιφάνεια έχει ροδίσει βγάλτε τη «ραπέ» από το τηγάνι και κόψτε την σε μερίδες όπως ένα γλυκό. Η ραπέ τρώγεται σκέτη ή με σαλάτα ή συνοδευόμενη από τοπικά σαλάμια και ένα καλό μπουκάλι κόκκινο κρασί του Λίγηρα : Côtes Roannaise, Côtes du Forez ή Saint-Joseph.Και στους πρόποδες των βουνών, στη Γκρενόμπλ ανακαλύψτε την τάρτα «vergeoise» με μπύρα Mandrin.\nΗ συνταγή της Agnès Chotin στο «Χάνι» του Ναπολέοντα (Auberge Napoléon),που δημοσιεύτηκε στο βιβλίο Γυναίκες Σεφ της Μισέλ Ντυπί, είναι η αγαπημένη μας. Για 8 άτομα, ετοιμάστε τη ζύμη ανακατεύοντας με την εξής σειρά : αλεύρι, αλάτι, ζάχαρη, κομματάκια βούτυρου και 2 αυγά. Αφήστε τη ζύμη στο ψυγείο για 1 ώρα. Ανοίξτε τη ζύμη, απλώστε τη στη φόρμα. Τοποθετήστε την γι’ άλλη μία ώρα στο ψυγείο. Πασπαλίστε τη ζάχαρη vergeoise (καστανή ζάχαρη της περιοχής) και σπασμένη καρυδόψυχα. Ανακατέψτε 2 αυγά, 100 γρ. κρέμα γάλακτος και 100 γρ. μπύρας.\nΑπλώστε πάνω στη τάρτα. Ψήστε τη στους 180°. Όσο ψήνεται, μπορείτε να ετοιμάσετε μια κρέμα σαντιγύ με λίγη κρέμα γάλακτος, ζάχαρη άχνη και λίγη μπύρα για να συνοδεύσετε την τάρτα. Συνοδεύεται επίσης και με πουρέ πορτοκαλιού.\nΣαβοϊα : οι πατάτες και τα τυριά, έχουν τη τιμητική τους\nΣτην Σαβοϊα των ορεινών εκτάσεων, των λιμνών και των χειμάρρων αφθονούν τα ψάρια, όπως πέστροφες και ποταμίσιες καραβίδες. Τα οροπέδια υποδέχονται πολλά θηράματα και αγελάδες εκτροφής που δίνουν άριστα τυριά όπως το γευστικό Ρεμπλοσόν, το φρουτώδες Μποφόρ, το κεφαλοτύρι, το Βασερέν και το Εμενταλ. Εάν σε όλα αυτά τα τυριά προσθέσουμε βραστές πατάτες θα έχουμε μία φοντύ. Με το τυρί Ρεμπλοσόν φτιάχνουμε tartiflette.\nΗ κουζίνα της Σαβοϊας είναι μια δυνατή ορεινή κουζίνα βασισμένη στα αλλαντικά. Μερικά κόκκινα φρούτα δάσους ή οπωρώνων όπως φραγκοστάφυλο, σμέουρο, μήλο ή αχλάδι στολίζουν τα πανέρια και γεμίζουν τα βάζα με μαρμελάδες, ενώ άλλα φρούτα χρησιμεύουν στην παραγωγή τσίπουρου όπως το τζάνερο και το κεράσι. Κατεβαίνοντας προς τη Megève, δοκιμάστε το «glaçon » (γκλασόν – φημισμένο γλυκό με μερέγκα και σοκολάτα).\nΆνω Άλπεις : ορεσίβια κουζίνα\nΗ γαστρονομία της Άνω Προβηγκίας βασίζεται στην παραδοσιακή μαγειρική του βουνού, με βάση φυσικά προϊόντα. Μεταξύ των σπεσιαλιτέ της πόλης Gap, οι λουκουμάδες με γέμιση πατάτας ή από σπανάκι, χόρτα ή κρέας. Υπάρχουν και οι γλυκοί λουκουμάδες με γέμιση πχ. δαμάσκηνου. Τα τυριά, τα πατέ, τα διάφορα είδη μακαρονιών αποτελούν επίσης σπεσιαλιτέ της περιοχής. Η παραγωγή τυριών είναι μεγάλη. Η περιοχή παράγει μήλα και βερύκοκα και σε πιο χαμηλά υψόμετρα παράγει μέλι ανθέων. Οι Άνω Αλπεις παράγουν πολλά τσίπουρα, με πιο γνωστά το μύρτιλο και το αχλάδι. Εάν θέλετε να ξεδιψάσετε πίνοντας μπύρα, σας προτείνουμε την Alphand που παράγεται στην περιοχή.\nΗ παγκόσμια φήμη της Μασσαλίας και της μπουγιαμπέσας της:\nΗ Μπουγιαμπέσα είναι άμεσα συνδεδεμένη με την εικόνα της Μασσαλίας ακόμα και της Προβηγκίας γενικά, και η απόλαυση που χαρίζει η γεύση της σ΄αυτόν που τη δοκιμάζει ταιριάζει απόλυτα με το πάθος για ζωή αυτής της θαυμάσιας περιοχής. Αρχικά τη μαγείρευαν μόνο οι ψαράδες στο τέλος της ημέρας.\nΘαλασσινό νερό σε μια μαρμίτα που έβραζε κάπου στην άκρη μιας παραλίας. Μετά το ξέμπλεγμα των διχτυών, οι ψαράδες δεν είχαν παρά να βουτήξουν -μέσα στο νερό που έβραζε- τα ψάρια που δεν πουλήθηκαν (χωρίς κεφάλι ή κακοποιημένα από τη μεταφορά). Μετά από 20 περίπου λεπτά, σερβίριζαν τον καυτό ζωμό σε πιάτα μέσα όπου μούλιαζαν κομμάτια μπαγιάτικου ψωμιού (κρουτόν) τριμμένα με σκόρδο. Αυτό το σερβίρισμα το αποκαλούσαν «το κέρασμα των κρουτόν». Μετά μοιραζόντουσαν μεταξύ τους τα ψάρια, τρώγοντάς τα με το υπόλοιπο ζουμί ή φτειάχνοντας μια σάλτσα από σκόρδο και λάδι. Αυτή ήταν η μπουγιαμπέσα των ψαράδων…¨Επειτα, η καλή κοινωνία της Μασσαλίας, που θεωρούσε τη συνταγή πολύ απλή, θέλησε να την εμπλουτίσει: το θαλασσινό νερό αντικαταστήθηκε από το fumet de poissons (μείγμα μικρών ψαριών με λαχανικά που τα βράζουμε μαζί για τη δημιουργία ενός γευστικού πολτού) στο οποίο προσθέτουμε στη συνέχεια τα συνηθισμένα ψάρια της μπουγιαμπέσας. Έτσι δημιουργήθηκε η μασσαλιώτικη μπουγιαμπέσα που όλοι γνωρίζουμε σήμερα.Προς αποφυγή των καταχρήσεων στην παρασκευή του εδέσματος, μια χάρτα συντάχθηκε το 1980 η οποία καθορίζει επακριβώς, τη συνταγή, τα ψάρια που χρησιμοποιούνται και το ειδικό σερβίρισμα στα εστιατόρια. Κανόνας πρώτος: το ψάρι πρέπει να εμφανίζεται ολόκληρο στο πιάτο και θα πρέπει να κοπεί σε κομμάτια από τον πελάτη.Στο Miramar, εστιατόριο όπου σερβίρουν μπουγιαμπέσα, χρησιμοποιούνται 6 είδη ψαριών : καπόνι, δράκαινα, πεσκαντρίτσα, μουγκρί, χριστόψαρο. Σερβιρίζονται επίσης τα καβούρια, τα μύδια και οι πατάτες που βράζουν μαζί με το ψάρι για να γίνει ο ζωμός. Γίνεται μπουγιαμπέσα χωρίς rouille (ένα είδος σάλτσας); η ρούιγ είναι προϊόν της έμπνευσης του ψαρά ή του μάγειρα που την ετοιμάζει. Ο καθένας έχει τη συνταγή του που συνήθως την κρατάει κρυφή. Συνήθως είναι μείγμα λαδιού και σκόρδου μέσα στο οποίο προστίθεται κρόκος (σαφράν), σκόρδο, καυτερή πιπεριά, ψίχα ψωμιού, πατάτα λειωμένη και που αραιώνεται με λίγο ζεστό ζωμό. Αυτή είναι η κλασσική συνταγή. Τίποτα δεν σας απαγορεύει να αλλάξετε μερικά συστατικά χωρίς όμως να αλλοιώνετε την λεπτή γεύση των ψαριών. Τα λευκά κρασιά της Cassis συνοδεύουν ιδανικά τη μπουγιαμπέσα.\nΗ κουζίνα της Νίκαιας και του Νότου :\nένας υπέροχος οπωρώνας Η βάση της μαγειρικής της Νίκαιας είναι το ψωμί. Η διαχρονική χρήση του ψωμιού το κάνει σήμερα να χρησιμοποιείται με όλες σχεδόν τις σπεσιαλιτέ. Και πρώτ’απ΄ολα με την pissaladière…σάλτσα από γαύρο που απλώνουμε σε μια φέτα ψωμί! Στους φούρνους της Νίκαιας βρίσκουμε κάθε είδους ψωμί, με ατζούγιες, με ελιές, με πατέ ελιάς, με θυμάρι, με δεντρολίβανο, με καρύδια…Ανάμεσα στα πιο φημισμένα εδέσματα θα βρείτε και την περίφημη σαλάτα της Νίκαιας, Σαλάντ Νισουάζ, με φρέσκα λαχανικά και τη ρατατουίγ (κολοκυθάκια, μελιτζάνες, τομάτες και κρεμμύδια).\nΣημαντική θέση στην κουζίνα έχουν επίσης το κρεμμύδι και το ρεβύθι που τα συναντάμε μέσα στην socca (γαλέτα ρεβυθιών που σερβίρεται ζεστή και πιπεράτη). Τα παραδείγματα αυτά δείχνουν ότι η κουζίνα της Νίκαιας είναι προϊόν των….οπωρώνων. Ενας εξαίσιος οπωρώνας, με φανταστικά πορτοκάλια, μανταρίνια, κλημεντίνες και λεμόνια που βρίσκουμε και εκτός εποχής μέσα σε βαζάκια σαν τουρσί. Εδώ είναι επίσης η περιοχή του βασιλικού (που συνθέτει τη σούπα με πιστού), του φινόκιου, του σκόρδου με τις μικρές κόκκινες σκελίδες, του δεντρολίβανου, του θυμαριού των οποίων οι μυρωδιές δένουν τέλεια με τις τοπικές σπεσιαλιτέ.\nΤο παστίς (pastis) και τα κρασιά Châteauneuf du Pape όπως και τα εξαιρετικά ροζέ της Προβηγκίας τις συνοδεύουν γενναιόδωρα.Τέλως, ας μην ξεχνάμε ότι η κουζίνα του Νότου χρησιμοποεί πολύ τα αρωματικά βότανα που φυτρώνουν από την Αβινιόν έως τη Μασσαλία. Μια αγνή κουζίνα, που γεννήθηκε απο το εξαιρετικό λάδι που χρησιμοποιείται σε πολλές σπεσιαλιτέ: το ελαιόλαδο.Στην Αβινιόν, ο Σεφ Christian Etienne προτείνει να δοκιμάσετε την « Daube Avignonnaise » (τρόπος ψήσιμος του κρέατος σε κλειστό σκεύος) και σας προσφέρει τη συνταγή. Κόψτε ένα μπούτι (χωρίς κόκκαλο) σε ατομικές μερίδες βάρους 90 γρ. η καθεμία.\nΤοποθετείστε μέσα σε κάθε μερίδα ένα κομμάτι λαρδί αλατισμένο. Μαρινάρετε για 2 ώρες μέσα σε 10 εκ.λίτρου ελαιόλαδου/1 λίτρο κρασιού, προσθέτοντας μερικά καρότα και ψιλοκομμένα κρεμμύδια, 4 σκελίδες σκόρδο, θυμάρι, δάφνη και μαϊντανό. Σοτάρουμε 250 γρ.λαρδί κομμένο σε λεπτές λωρίδες μέχρι να ασπρίσει . Τοποθετείστε το λαρδί στο βάθος και στα τοιχώματα ενός πήλινου σκεύους και συνεχίστε τοποθετώντας τα κομμάτια κρέας σε σειρές, προσθέτοντας θυμάρι και δάφνη σε σκόνη.\nΠροσθέστε μαϊντανό και ένα κομμάτι αποξηραμένης φλούδας πορτοκαλιού. Βρέξτε με το ζουμί της μαρινάτας (περνώντας το από τρυπητό). Κλείστε το σκεύος και ψήστε για 5 ώρες σε ήπια ζεστό φούρνο. Στο σερβίρισμα, ανοίξτε το σκεύος, αφαιρέστε το λαρδί και τον μαϊντανό με τη φλούδα πορτοκαλιού. Το κρέας σερβίρεται μέσα στο σκεύος. Καλή σας όρεξη.\nΣτην περιοχή των Βάσκων, η καυτερή πιπεριά είναι η αρχή του παντός\nΠαραδοσιακή κουζίνα παραθαλάσσιας περιοχής, με βάση το ψάρι και τα θαλασσινά, χαρούμενη και πολύχρωμη, κατακόκκινη σαν να την έχει τρίψει κάποιος με την καυτερή πιπεριά της Εσπελέτ (Espelette). Η καυτερή πιπεριά είναι παντού. Ακόμα και μέσα σ΄ένα ορεκτικό, την πιπεράντ (piperade) ανάμεικτη με ψητές τομάτες και με κρεμμύδι. Το ζαμπόν που παρασκευάζεται παντού αποτελεί βασικό συστατικό της βάσκικης κουζίνας, χειμώνα καλοκαίρι.\nΤο φουά γκρα, από πάπια ή από χήνα, ετοιμάζεται εδώ, όπως και στις άλλες μεγάλες περιοχές εκτροφής (Landes, Gers, Lot-et-Garonne), σε φάρμες όπου τα ζώα ταϊζονται και όπου το φουα γκρά ψήνεται με τον παραδοσιακό τρόπο και επενδύεται με το ίδια του το λίπος για να συντηρείται.Γευτείτε και απολαύστε φιλέτο πάπιας, απλά ψημένο στο μπάρμπεκιου, συνοδεύομενο απο πατάτες, μανιτάρια ή γαρνιρισμένο με φρούτα.\nΠαραδοσιακό πιάτο και εξίσου νόστιμο το κοτόπουλο αλά Μπασκέζ. Σοταρισμένα κομματάκια κοτόπουλου σερβίρονται με γευστική σάλτσα ντομάτας, κρεμμυδιού, καυτερής πιπεριάς, σιγοψημένα σ΄ενα ποτήρι λευκό κρασί.Η περιοχή των Βάσκων είναι επίσης τόπος κυνηγιού και ψαρέματος. Για το κυνήγι, το αγριοπερίστερο είναι το κατεξοχήν θήραμα των Πυρηναίων κατά τη διάρκεια της μεγάλης του μετανάστευσης. Πραγματικά εύγευστος ψητός μεζές καλυμμένος με ένα κομμάτι λαρδί. ‘Οσο για το ψάρεμα, τόνος, σαρδέλες και καλαμάρια γεμίζουν τα δίχτυα και αποτελούν εξαιρετικές ψαριές.\nΤα πρόβια τυριά, σερβίρονται φρέσκα ή παλαιωμένα αλλά δυστυχώς διαθέσιμα μόνο τους καλοκαιρινούς μήνες. Τέλος, η σοκολάτα επιφανής σπεσιαλιτέ της πόλης της Μπαγιόν (Bayonne) αρωματισμένη με κανέλλα ή σε ζυμωμένο γλυκό όπως το περίφημο γλυκό σύμβολο της περιοχής το Γκατό Μπερέ Μπασκ (Βάσκικος μπερές).Μια σπεσιαλιτέ που θα πρέπει οπωσδήποτε να δοκιμάσετε: η γκαρμπύρ (garbure), τοπική σούπα. 48 ώρες πριν, αλατίστε ένα κομμάτι φρέσκου ζαμπόν. Τοποθετείστε το σε μια κατσαρόλα γεμάτη με νερό και βράστε το. Αφαιρέστε τον αφρό και προσθέστε 7 καρότα και 2 κιλά πατάτες κομμένες κομματάκια, θυμάρι, δάφνη, 4 σκελίδες σκόρδο, αλάτι και πιπέρι. Βράστε για 1 ώρα.\nΕλέγξτε τσιμπώντας μ΄ένα πιρούνι εαν το ζαμπόν έχει ψηθεί. Προσθέστε στην κατσαρόλα 250γρ. φασόλια ξερά που έχετε ήδη βράσει χωριστά.\nΠεριγκόρ (Périgord): μια σωστή ισορροπία\nΗ κουζίνα του Περιγκόρ είναι προικισμένη από την ίδια τη φύση. Μανιτάρια, (ναι αλλά τί μανιτάρια: τρούφες και μπολέτους!), καρύδια, κάστανα και πουλερικά (χήνες, πάπιες) που συντελούν στην παραγωγή του φημισμένου φουα γκρά της περιοχής αυτής. Αντίθετα με τη γενική γνώμη, το Περιγκόρ είναι μια περιοχή φτωχή, αγροτική. Και η κουζίνα της είναι η αντανάκλαση αυτής της πραγματικότητας.\nΜια κουζίνα παραδοσιακών τοπικών προϊόντων, γεμιστών, κονσερβών, μαγειρεμένων και συντηρημένων σε βάζα, παστού κρέατος….Αλλά μιας κουζίνας εξαιρετικής, γενναιόδωρης και γευστικής όπως οι χήνες και οι πάπιες ταϊσμένες με καλαμπόκι και των οποίων το συκώτι, τα φτερά, τα πόδια και ο λαιμός αποτελούν βασικά συστατικά του εορταστικού τραπεζιού. Το λίπος του ζώου χρησιμοποιείται για τα παστά και βοηθά στη διατήρηση της νοστιμιάς των προϊόντων.\nΕνα λίπος που αντικαθιστά το βούτυρο και που δίνει εξαίσια γεύση στις σοταρισμένες πατάτες, στο φιλέτο…Προσθέστε μόνο ένα ποτήρι λευκό γλυκό κρασί, όπως το Monbazillac και θα πετάξετε στον…7ο ουρανό.Απλές σπεσιαλιτέ με εξαιρετική νοστιμιά :ομελέττα με τρούφα ή τηγανιά φουά γκρα, φιλέτο πάπιας, φουα γκρά, πατέ χήνας…Αλλά και σαλάτες με τρούφα, ποταμίσια ψάρια, πουλερικά ελευθέρας βοσκής με μανιτάρια…\nΤο χειμώνα αξίζει να επισκεφθεί κάποιος τις λαϊκές του Περιγκόρ για να προμηθευτεί γουρουνόπουλο ή ακόμα ένα μικρό στρογγυλό κατσικίσιο τυρί, το Καμπεκού (Cabécou)\nΜπορντό (Bordeaux): κουζίνα του νότου αλά ισπανικά\nΤο Μπορντό είναι φημισμένο παγκόσμια για τα κρασιά του. Αλλά η περιοχή κρύβει κι άλλες γαστρονομικές εκπλήξεις προϊόντα μιας ανθεκτικής και εξαιρετικής παράδοσης αλλά και ενός ανοίγματος προς τον Ατλαντικό εμπλουτισμένου με πλούσιες και λεπτές γεύσεις. Δοκιμάστε μια πιατέλα φρέσκων θαλασσινών, μια εντρεκότ με ψιλοκομμένο μαϊντανό πίνοντας ένα καλό Entre-Deux-Mers ή ένα κόκκινο Saint-Emilion du Libournais.\nΑπό την άλλη, οι νοστιμιές της γης : το φουά γκρά, τα χοιρινά εντεράκια, το αρνάκι γάλακτος, τα σπαράγγια. Και το κανελέ (cannelé) γλυκό με έντονη γεύση από ρούμι και βανίλια, εκπροσωπεί καλά το Μπορντώ, πόλη του νότου ανοιχτή στον κόσμο για τον οποίο αποτέλεσε ένα σημαντικό σταθμό πριν μερικούς αιώνες για το εμπόριο μεταξύ των τριων Ηπείρων, στο δρόμο για το ρούμι και τα μπαχαρικά.Το Μπορντώ είναι επίσης γνωστό για τα εξαιρετικούς του αμπελώνες όπως οι Premières Côtes de Blaye, Entre-deux-Mers, Sauternes en Graves, Saint-Emilion και Pomerol στο Libournais, Saint-Julien, Saint-Estèphe, Pauillac και Margaux στο Médoc.\nΕπιθυμείτε να δοκιμάσετε ένα βελουτέ από φακιές με φουά γκρα πάπιας; ο Denis Franc, «αστεράτος» σεφ της Michelin σας παρουσιάζει τη συνταγή: σοτάρετε ένα κρεμμύδι με σκόρδο σε λίγη ποσότητα λίπους πάπιας, προσθέτετε τις φακές (πράσινες της Puy κατά προτίμηση) και βρέχετε με μισή ποσότητα νερού και μισή ζωμού κότας. Προσθέτετε θυμάρι και δάφνη για την πρώτη βράση. Αλατίστε με χοντρό αλάτι.\nΑφήστε να σιγοβράσει για 1 ώρα και ένα τέταρτο περίπου βγάζοντας τον αφρό που σχηματίζεται. ΄Οσο βράζει, ετοιμάστε μικρούς κύβους λαρδί καπνιστού χοιρινού και σοτάρετε στο τηγάνι έως ότου γίνουν τραγανιστοί. Ετοιμάστε επίσης κρουτόν με pain d’épices και ψήστε τα στο φούρνο. Ανακατέψτε τις φακές και προσθέστε ένα κουτάλι κρέμα γάλακτος για κάθε άτομο. Κρατήστε το ζεστό. Φτειάξτε μεγάλους κύβους φουά γκρα (6 για κάθε άτομο).\nΠροσθέστε αλάτι και πιπέρι σε δυνατή φωτιά στο τηγάνι. Αφού πάρει χρώμα το φουά γκρα τοποθετείστε το σε απορροφητικό χαρτί. Βάλτε το βελουτέ σε βαθειά πιάτα. Τοποθετείστε το φουά γκρα στα πιάτα, ζεστό, και πασπαλίστε με λαρδί και κρουτόν. Μυστικό του σεφ : προσθέστε στο κέντρο του πιάτου κρέμα σαντιγύ με μερικά ψημένα φουντούκια ή θρυμματισμένα κάστανα. Συνοδεύεται με κρασί Côtes de Francs 2002 που παντρεύει τη «δυνατή του γεύση με την πάπια και η λεπτότητα των τανινών με τις φακές».\nΑπό την Μπλουά εως την Τουρ, τα κρασιά είναι περίφημα : Cheverny, Touraine και λίγο πιο μακρυά, Chinon, Bourgueil και Saint-Nicolas. «Ο κήπος της Γαλλίας» και οι απέραντοι οπωρώνες του, δίνουν στους καλλιεργητές εκπληκτικά μήλα και αχλάδια που ωριμάζουν στον ήλιο και μικρά φρέσκα λαχανικά. Η Val de Loire είναι η πρώτη παραγωγός περιοχή πράσσου στην Ευρώπη. Το πράσσο, μετά τη γλυστρίδα, είναι το λαχανικό που καλλιεργείται στα χωράφια της περιοχής της Νάντης.\nΣτα κυρίως πιάτα, σημειώστε τα ψάρια του Λίγηρα που συνοδεύονται από σάλτσα άσπρου βουτύρου ή μια τοπική ράτσα πουλερικού η géline noire με νόστιμο κρέας. Και μην ξεχάσετε να δοκιμάσετε τα επιδόρπια με αχλάδι, το γευστικό μαντολάτο της Τουρ ή τα ζαχαροπλαστικά εδέσματα από δαμάσκηνο.Γευτείτε όλες αυτές τις σπεσιαλιτέ συνοδευόμενες με κρασί Savennières, μια από τις 29 ΑΟΠ της Val de Loire.\nΚαι αν επιθυμείτε να γίνεται σεφ της κουζίνας της Val de Loire, μπορείτε να παρακολουθήσετε μαθήματα μαγειρικής στο Atelier Culinaire της πόλης Angers . www.atelierculinaire.com\nΒρετάνη : η κουζίνα του εύρους\nΗ κουζίνα της Βρετάνης, είναι η κουζίνα του εύρους, της υπαίθρου και της θάλασσας. Αποτελεί δροσερό μείγμα τόνου και σαρδέλας, παστού χοιρινού και γαλέτας, χωρίς να ξεχνάμε τον μηλίτη και τις κρέπες. Εαν είστε λάτρης της θάλασσας, η Βρετάνη προτείνει, για κάθε εποχή, γευστικές απολαύσεις εκπληκτικής φρεσκάδας. Στη Ρεν (Rennes) πρωτεύουσα της Βρετάνης, υπάρχει ο κούκος του οποίου τα αυγά και το κρέας είναι περιζήτητα.\nΤο Petit Gris, φημισμένο σαλιγκάρι που τρώγεται με βούτυρο, μαϊντανό και σκόρδο και βεβαίως η γαλέτα με μαύρο σιτάρι. Στην Κανκάλ (Cancale) βρίσκουμε τα περίφημα στρείδια. Βρίσκουμε επίσης τα μικρά κέικ μαντλέν (madeleines) με τη λεμονάτη γεύση και μυρωδιά, θαλασσινά, μαλακόστρακα, ψαρόσουπα, τη σάλτσα της ακτής της Αρμόρ, αλλαντικά, καπνιστό ζαμπόν, κρέπες, κέϊκ, μπισκότα βουτύρου…\nΝορμανδία: το μήλο και το γάλα\nΗ Νορμανδία προσφέρει μια γαστρονομική ποικιλία ερεθιστική και μεγάλης ποιότητας. Όστρακα πολυτελείας : στρείδια ανοιχτής θάλασσας, χτένια (coquilles Saint-Jacques), αστακούς. Κάθε μεγάλη πόλη σχεδόν έχει και από μια σπεσιαλιτέ : η γλώσσα της Διέπης (Dieppe), ο πατσάς «à la mode de Caen», η μαύρη αιματιά της Μορτάιν (boudin noir de Mortagne)…Δεν πρέπει επίσης να ξεχνάμε τις καλές νορμανδικές αγελάδες που δίνουν άφθονο γάλα και επιτρέπουν την παραγωγή εκπληκτικών τυριών : το καμαμπέρ (camembert), το πον-λ-εβέκ (pont-l’évêque) και το λιβαρό (livarot). Τέλος στα φρούτα, το μήλο είναι ένα από τα σημαντικότερα ατού της Νορμανδίας. Πράσινο, γλυκό, τραγανιστό, ξυνό ή ώριμο συμβάλλει στην παραγωγή μηλίτη και του διάσημου καλβαντός (calvados)…\nΙΛ ΝΤΕ ΦΡΑΝΣ (ILE DE FRANCE)Η Ιλ ντε Φρανς : μια αποθήκη…γλυκών γεύσεων\nΣτην Ιλ ντε Φρανς καλλιεργούνται λαχανικά, φρούτα, καρυκεύματα…και η τέχνη των γλυκισμάτων! Ιστορική περιοχή των Βασιλιάδων της Γαλλίας με μεγάλη ποικιλία τοπίων με δάση και χωράφια που κρύβουν μικρούς θησαυρούς.\nΤο μανιτάρι του Παρισιού που καλλιεργείτο αρχικά στα ανενεργά λατομεία του Παρισιού, τα φρούτα και τα λαχανικά όπως το μήλο Faro, το κεράσι της Montmorency, το αχλάδι της Groslay, το σπαράγγι της Argenteuil ή το φασόλι, η περιοχή καλλιεργεί λεπτές αλλά ουσιαστικές γευστικές απολαύσεις.Η Ιλ ντε Φρανς εκθρέφει πεντανόστιμα πουλερικά και χοιρινά που δίνουν το περίφημο ζαμπόν Παρισιού αλλά και βοδινό και μοσχαρίσιο κρέας που χρησιμοποιείται σε πολλές σπεσιαλιτέ όπως : Navarin d’agneau (αρνί), βοδινό Mironton, la tête de veau vinaigrette και το pot-au-feu Henry IV.\nΗ περιοχή ανέδειξε πολλά νόστιμα καρυκεύματα όπως τη μουστάρδα, δημιούργησε πολλά τυριά όπως το Μπρι και εξαίσια επιδόρπια όπως το Paris-Brest και την τάρτα λεμόνι που μπορούμε να δοκιμάσουμε με ένα ποτήρι Γκραν Μαρνιέ, που παράγεται αποκλειστικά στη Neauphle-le-Château. Και βέβαια τα γλυκίσματα : καραμέλες, σοκολάτες, ζελεδάκια φρούτων και λικέρ…ότι μπορεί να θελήσει ένας βασιλιάς.Και εφόσον μιλάμε για βασιλιάδες ας σταματήσουμε στις Βερσαλλίες για να δοκιμάσουμε το επιδόρπιο Belle Marquise που φτιάχνει ο Gérard Vié, σεφ στο εστιατόριο Trois Marches, Trianon Palace, 78 000 Versailles.).\nΣυνταγή για ψητό αχλάδι με φραγκοστάφυλο : 6 μικρά αχλάδια, 1/2 λίτρο κόκκινου κρασιού, 15 εκ.λίτρου λικέρ φραγκοστάφυλου, 100 γρ.φραγκοστάφυλα, 1 κουτάλι σούπας ζάχαρη, 20 γρ.κανέλα, λίγο πιπέρι Sichuan και 50 γρ.βούτυρο. Για τα ψητά αχλάδια : αφήστε τα αχλάδια να σιγοψηθούν στο κόκκινο κρασί με την κανέλλα, τη ζάχαρη και πιπέρι. Αφού ψηθούν, τοποθετείστε τα αχλάδια σε ταψί με λικέρ φραγκοστάφυλου κα φρέσκο φρούτο φραγκοστάφυλου, βούτυρο και χυμό λεμόνι.\nΒάλτε το ταψί σε ίση απόσταση πάνω/κάτω και τελειώστε το ψήσιμο στους 180°C για 10 λεπτά βρέχοντας συνεχώς με ζουμί από αχλάδι. Για τη λευκή σοκολάτα (για 6 άτομα) χρειάζεστε 200 γρ.ζάχαρη, 100 γρ.αλεύρι, 100 γρ.λευκή σοκολάτα καλά τριμμένη. Αρχίστε ανακατεύοντας τη ζάχαρη, τα αυγά με τη σπάτουλα, έως ότου το μείγμα αρχίζει να ασπρίζει. Σε χαμηλή φωτιά, λειώστε το βούτυρο και τη λευκή σοκολάτα.\nΜετά ανακατέψτε με το μίξερ και ρίξτε το σκεύασμα σ΄ένα βουτυρωμένο ταψί. Τοποθετείστε το σκεύος στο φούρνο για 12 περίπου λεπτά στους 200°. Προσοχή στο ψήσιμο, η μέση του γλυκού πρέπει να μην είναι πολύ ψημένη. Τέλος βγάλτε το επιδόρπιο από τη φόρμα και προσθέστε γύρω-γύρω αχλάδια. Ο Gérard Vié συνοδεύει αυτό το λεπτό επιδόρπιο με ένα δροσερό Bandol 1986.Αλλά ακόμα και στα μέρη όπου οι σπεσιαλιτέ δεν αναφέρονται, θα χρειαζόμασταν ένα ολόκληρο βιβλίο για να μιλήσουμε για τη συνολική γαλλική γαστρονομία. Γαλλία και γαστρονομία είναι συνώνυμα…\nΠροηγούμενο: Επιμορφωτικό Σεμινάριο Γαλλικής Γλώσσας\nΕπόμενο Υπ. Παιδείας – Καμία σκέψη για δίδακτρα στα ΑΕΙ